open-index/open-wikipedia-markdown huggingface dataset:
കെ. ബാലാജി

ചലച്ചിത്രനിർമ്മാതാവും, നടനുമായിരുന്നു **കെ. ബാലാജി.** (ജനനം:1934 മരണം:2009, മെയ് 3) നായകനും, ഉപനായകനുമായി തമിഴിൽ അരങ്ങേറ്റം കുറിച്ച ബാലാജി മോഹൻലാലിന്റെ ഭാര്യാപിതാവ് കൂടിയാണ്. 1950-ൽ *ഔവ്വയാർ* എന്ന ചിത്രത്തിലൂടെയാണ് ബാലാജി ചലച്ചിത്രജീവിതത്തിലേക്കെത്തുന്നത്. ഏകദേശം 50-ഓളം ചിത്രങ്ങൾ ഇദ്ദേഹം നിർമ്മിച്ചിട്ടുണ്ട്. മലയാളത്തിൽ അദ്ദേഹം നിർമിച്ച *ജീവിതം, പ്രേമാഭിഷേകം* ഉൾപ്പെടെയുള്ള ചിത്രങ്ങൾ വൻ വിജയം കൈവരിച്ചവയായിരുന്നു. 2009 മെയ് 3-ന് ഹൃദയാഘാതം മൂലം മരണമടഞ്ഞു.

## ജീവിതരേഖ
1934-ലാണ് ബാലാജി ജനിച്ചത്. ഇദ്ദേഹത്തിറ്റ്നെ അച്ഛൻ കൃഷ്‌ണമാചാരിയും, അമ്മ ജാനകിയമ്മയുമാണ്. ബാലാജി പഠിച്ചതും വളർന്നതും ചെന്നൈയിലായിരുന്നു. എറണാകുളം നെടുങ്ങയിലും ഇദ്ദേഹത്തിന്‌ കുടുംബവേരുകൾ ഉണ്ട്.

1950-ൽ ജമിനി പ്രൊഡക്ഷൻസ്‌ നിർമിച്ച *ഔവ്വയാർ*‍ എന്ന തമിഴ്‌ ചിത്രത്തിൽ അഭിനയിച്ചുകൊണ്ടാണ് ബാലാജി അഭിനയരംഗത്തേക്കെത്തുന്നത്. പിന്നീട് ചെന്നൈയിലെ നരസു സ്റ്റുഡിയോവിൽ പ്രൊഡക്ഷൻ മാനേജരായി ജോലിയിൽ പ്രവേശിച്ചു. അവിടെ വെച്ചാണ് *നരസു* നിർമിച്ച *പ്രേമപാശം* എന്ന തമിഴ് ചിത്രത്തിൽ വേഷമണിയുന്നത്. ഈ ചിത്രത്തിൽ ഉപനായകന്റെ വേഷമായിരുന്നു ബാലാജിക്ക്. നടൻ ദുരൈരാജ്‌ നിർമിച്ച *വാനൈപിടിത്തവൾ ഭാഗ്യശാലി* എന്ന ചിത്രത്തിൽ നായകവേഷത്തിലും കെ. ബാലാജി അഭിനയിച്ചിട്ടുണ്ട്.

ശിവാജി ഗണേശനെ നായകനാക്കി ധാരാളം ചിത്രങ്ങൾ നിർമ്മിച്ചിട്ടുള്ള ബാലാജി. 1966-ലാണ് ആദ്യമായി ശിവാജി ഗണേശനെ നായകനാക്കി ചലച്ചിത്രമെടുക്കുന്നത്. കെ.ആർ. വിജയ നായികയായി അഭിനയിച്ച ഈ ചിത്രത്തിന്റെ പേര് *അണ്ണാവിൻ ആശൈ* എന്നായിരുന്നു. ഏകദേശം അൻപതോളം ചലച്ചിത്രങ്ങൾ അദ്ദേഹം നിർമിച്ചിട്ടുണ്ട്‌. ഇതിൽ *അണ്ണാവിൻ ആശൈ, തന്തൈ, എൻ അണ്ണൻ* തുടങ്ങിയ ചിത്രങ്ങൾക്ക്‌ അദ്ദേഹം രചനയും നിർവ്വഹിച്ചു. ഇദ്ദേഹത്തിന്റെ നിർമ്മാണക്കമ്പനിയായ സുജാത സിനി ആർട്‌സ്‌ ഒടുവിൽ നിർമിച്ച ചിത്രം അജിത്തിനെ നായകനാക്കിയുള്ള കിരീടം എന്ന തമിഴ് ചിത്രം ആയിരുന്നു.

## പുറത്തേക്കുള്ള കണ്ണികൾ
*

## അവലംബം

വർഗ്ഗം:1934-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:മേയ് 3-ന് മരിച്ചവർ
വർഗ്ഗം:തമിഴ് ചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:തമിഴ്‌ചലച്ചിത്രനടന്മാർ
പേങ്ങാട്ടിരി

പാലക്കാട് ജില്ലയിലെ നെല്ലായ പഞ്ചായത്തിലെ ഒരു ഗ്രാമമാണ് **പേങ്ങാട്ടിരി**. മുൻപ് പാലച്ചോട് (പാലമരത്തിൻ ചുവട്) എന്നായിരുന്നു ഈ ഗ്രാമത്തിന്റെ പേര്. അന്ന് ഇവിടെ ഒരു വലിയ പാലമരം ഉണ്ടായിരുന്നു. അതിനാലാണു ഈ പേര് വിളിച്ചിരുന്നത്. ആ പാലമരം ഇന്നില്ല. 

ഈ പ്രദേശത്ത് പേങ്ങാട്ടിരി എന്ന് വീട്ടുപേരുള്ള ഒരുപാട് കുടുംബങ്ങളുണ്ട്. അങ്ങനെ ഇവിടം പേങ്ങാട്ടിരി എന്നറിയപ്പെടുന്നു. നെല്ലായ പഞ്ചായത്ത് ഓഫീസ്, കൃഷിഭവൻ, പഞ്ചായത്തിലെ പ്രധാന ബാങ്ക് തുടങ്ങിയവ ഇവിടെ പ്രവർത്തിക്കുന്നു. ഏറ്റവും അടുത്ത പട്ടണം ചെർപ്പുളശ്ശേരി. വല്ലപ്പുഴ, എഴുവന്തല, പട്ടിശ്ശേരി, പൊട്ടച്ചിറ, മോളൂർ എന്നിവ അയൽ പ്രദേശങ്ങളാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഇ. ഹരികുമാർ

മലയാളത്തിലെ ഒരു നോവലിസ്റ്റും ചെറുകഥാകൃത്തുമായിരുന്നു **ഇ. ഹരികുമാർ**.  ഒരുമാസത്തോളം ചികിത്സയ്ക്കായി ആശുപത്രിയിൽ കിടന്ന ശേഷം 2020 മാർച്ചുമാസം 23 തീയതി അർദ്ധരാത്രിയോടെ തന്റെ 77 ആം വയസ്സിൽ ഇദ്ദേഹം അന്തരിച്ചു.
## ജീവിതരേഖ
കവി ഇടശ്ശേരി ഗോവിന്ദൻ നായരുടേയും ഇ. ജാനകിഅമ്മയുടേയും മകനായി 1943 ജൂലൈ 13 ന്‌ പൊന്നാനിയിൽ ജനിച്ചു. പൊന്നാനി എ. വി. ഹൈസ്കൂൾ, കൽക്കട്ട സർവകലാശാല എന്നിവിടങ്ങളിൽ വിദ്യാഭ്യാസം. 1960 മുതൽ ഇന്ത്യയിലെ വിവിധ നഗരങ്ങളിൽ ജോലി ചെയ്തു.
കമ്പ്യൂട്ടർ ടൈപ്പ് സെറ്റിംഗ്, പുസ്തക പ്രസിദ്ധീകരണം എന്നീ മേഖലകളിൽ പ്രവർത്തിച്ചുവന്നിരുന്നു. ഹരികുമാറിന്റെ ആദ്യ കഥ "മഴയുള്ള രാത്രിയിൽ" 1962 ൽ പ്രസിദ്ധീകരിച്ചു.
9 നോവലുകളും 13 ചെറുകഥകളും ഹരികുമാറിന്റേതായുണ്ട്. **ദിനോസോറിന്റെ കുട്ടി** എന്ന ചെറുകഥ സമാഹാരത്തിന്‌  1988 ൽ കേരള സാഹിത്യ അക്കാദമി പുരസ്കാരം ലഭിച്ചു. 1998 ലും 2004 ലും കേരള സാഹിത്യ അക്കാദമി അംഗമായിരുന്നിട്ടുണ്ട് ഹരികുമാർ.

## കൃതികൾ

### നോവൽ
*ഉറങ്ങുന്ന സർപ്പങ്ങൾ
*ആസക്തിയുടെ അഗ്നിനാളങ്ങൾ
*ഒരു കുടുംബപുരാണം
*എഞ്ചിൻ ഡ്രൈവറെ സ്നേഹിച്ച പെൺകുട്ടി
*തടാകതീരത്ത്
*പ്രണയത്തിനൊരു സോഫ്റ്റ്‌വെയർ
*കൊച്ചമ്പ്രാട്ടി
*അറിയാതലങ്ങളിലേക്ക്
### കഥകൾ
*കൂറകൾ
*ദിനോസറിന്റെ കുട്ടി
*മഴയുള്ള രാത്രിയിൽ
*വൃഷഭത്തിന്റെ കണ്ണ്
*കുങ്കുമം വിതറിയ വഴികൾ
*കാനഡയിൽനിന്നൊരു രാജകുമാരി
*ദൂരെ ഒരു നഗരത്തിൽ
*ശ്രീ പാർവതിയുടെ പാദം
*സൂക്ഷിച്ചു വെച്ച മയിൽപീലി
*പച്ചപ്പയ്യിനെ പിടിക്കാൻ
*കറുത്ത തമ്പ്രാട്ടി
*അനിതയുടെ വീട്
*നഗരവാസിയായ ഒരു കുട്ടി
*ഇളവെയ്ലിന്റെ സാന്ത്വനം(കഥാസമാഹാരം)

### ഓർമ്മകുറിപ്പ്
*നീ എവിടെയാണങ്കിലും
## പുരസ്കാരങ്ങൾ
*കേരള സാഹിത്യ അക്കാദമി പുർസ്കാരം-"ദിനോസോറിന്റെ കുട്ടി" എന്ന കഥാസമാഹാരത്തിന്‌ (1988)
*പത്മരാജൻ പുരസ്കാരം-"പച്ചപ്പയ്യിനെ പിടിക്കാൻ" എന്ന ചെറുകഥക്ക്-(1997)
*നാലപ്പാടൻ പുരസ്കാരം-"സൂക്ഷിച്ചു വെച്ച മയിൽപീലി" എന്ന കഥക്ക്(1998)

## അവലംബം

## പുറത്തേക്കുള്ള കണ്ണി
*ഇ ഹരികുമാർ-വെബ്സൈറ്റ്

വർഗ്ഗം:1943-ൽ ജനിച്ചവർ

വർഗ്ഗം:ജൂലൈ 13-ന് ജനിച്ചവർ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മാർച്ച് 23-ന് മരിച്ചവർ
വർഗ്ഗം:2020-ൽ മരിച്ചവർ
ഫലം

[thumb|right|200px|പഴങ്ങൾ കൂടയിൽ, [ബെൽതാസർ വാൻ ഡെർ അസ്റ്റ് വരച്ച ചിത്രം ]]

സസ്യശാസ്ത്രപരാമായി സസ്യങ്ങളിൽ പ്രജനനത്തിനായി കായ് രൂപത്തിൽ ഉണ്ടാവുന്ന ഭാഗമാണ് **ഫലം**. പൊതുവെ മാംസളമായ  ആവരണത്തോടുകൂടിയതും കായ(കുരു) അകത്തുമായി കാണപ്പെടുന്നു. എല്ലാ സസ്യങ്ങളിലും ഇങ്ങനെ ആകണമെന്നില്ല. സാധാരണ ജീവിതത്തിൽ ഇവയെ **പഴം** എന്നും അറിയപ്പെടുന്നു. പാചകത്തിനുപയോഗിക്കുന്ന മധുരമില്ലാ‍ത്ത വെള്ളരി, മത്തങ്ങ, വെണ്ട, മുളക് ഇവയെയും ഫലം എന്നുതന്നെ പറയുന്നു. മധുരമുള്ള മാങ്ങ, ചക്ക, വാഴപ്പഴം എന്നിവയും ഇതിലുൾപ്പെടുന്നു. പഴുത്ത പാകമായ എന്ന അർത്ഥത്തിലും **ഫലം** ഉപയോഗിക്കുന്നു.

മംസളഫലങ്ങളും ശുഷകഫലങ്ങളും എന്ന് രണ്ടു തരം ഫലങ്ങളുണ്ട്. ശുഷകഫലങ്ങളിൽ സ്പുടനഫലങ്ങളും അസ്പുടനഫലങ്ങളുമുണ്ട്.

## വർഗീകരണം

thumb|400px|center|പഴങ്ങളും‌ പച്ചക്കറികളും അനൗപചാരികമായ വർഗീകരിച്ചിരിക്കുന്നു.

### ലഘു ഫലങ്ങൾ
ഒരു പുഷ്പത്തിന്റെ അണ്ഡാശയം വളർന്ന് ഒരൊറ്റ ഫലം ഉണ്ടാകുന്നവയാണ് സരളഫലങ്ങൾ. ഉദാഹരണം: പേരയ്ക്ക, മാമ്പഴം മുന്തിരി തക്കാളി

. സരളഫലങ്ങൾ രണ്ടിനമുണ്ട്.

#### മാംസള ഫലങ്ങൾ
ഫലം പാകമാകുമ്പോഴും അതിന്റെ ഫലകഞ്ചുകം മാംസളമായിത്തന്നെ നിലനിൽക്കുന്നവയാണ് മാംസള ഫലങ്ങൾ. മാമ്പഴം, ഓറഞ്ച്, വെള്ളരി.

#### ശുഷ്കഫലങ്ങൾ
ഫലം പാകമാകുമ്പോൾ ജലാംശം കുറഞ്ഞ് ഫലകഞ്ചുകം ഉണങ്ങിയിരിക്കുന്നവയാണ് ശുഷ്കഫലങ്ങൾ. ഉദാഹരണം:പയർ, വെണ്ട, കടുക്.

### പുഞ്ജഫലങ്ങൾ
ഒരു പുഷ്പത്തിന്റെ ഒന്നിലധികം ജനിപർണങ്ങൾ സംയോജിതമായി ഉണ്ടാകുന്നവയാണ് പുഞ്ജഫലങ്ങൾ. ഉദാഹരണം:സ്ട്രോബറി.

### സംയുക്തഫലങ്ങൾ
ഒരു പൂക്കുലയിലെ പൂവുകളുടെ അണ്ഡാശയങ്ങളെല്ലാം ഒന്നായി ചേർന്ന് ഒരൊറ്റ ഫലമായി മാറുന്നതാണ് സഞ്ചിത ഫലങ്ങൾ. ഉദാഹരണം:ചക്ക, മൾബറി.

## ഇതും കാണുക
*കപടഫലങ്ങൾ
*ലഘുഫലം
*ആമ്രകം

## അവലംബം

വർഗ്ഗം:സസ്യജന്യപദാർത്ഥങ്ങൾ
വിജ്ഞാനശാസ്ത്രം

**വിജ്ഞാനശാസ്ത്രം** അറിവിന്റെ സ്വഭാവത്തേയും, പരിധികളേയും പരിമിതികളേയും സംബന്ധിച്ച തത്ത്വചിന്താശാഖയാണ്. **വിജ്ഞാനസിദ്ധാന്തം** എന്നും അത് അറിയപ്പെടുന്നു. ഇംഗ്ലീഷിലെ **എപ്പിസ്റ്റെമോളജി**(epistemology) എന്ന സമാനപദം ഗ്രീക്ക് ഭാഷയിലെ അറിവ്, ശാസ്ത്രം എന്നർത്ഥങ്ങളുള്ള എപ്പിസ്റ്റേം, ലോഗോസ് എന്നീ പദങ്ങൾ ചേർന്നുണ്ടായതാണ്.  വിജ്ഞാനശാസ്ത്രത്തിന്റെ പരിഗണനയിൽ വരുന്ന മുഖ്യപ്രശ്നങ്ങൾ താഴെപ്പറയുന്നവയാണ്:

* എന്താണ് അറിവ്?
* അറിവ് നേടുന്നതെങ്ങനെ?
* മനുഷ്യർക്ക് അറിയാവുന്നതെന്ത്?
* നമുക്കെന്തറിയാമെന്ന് നാം അറിയുന്നതെങ്ങനെ? 

ഈ രംഗത്തെ സം‌വാദങ്ങളിൽ ഏറെയും അറിവിന്റെ സ്വഭാവത്തെക്കുറിച്ചുള്ള ദാർശനികവിശകലനത്തിലും പരമാർത്ഥം, വിശ്വാസം, നീതീകരണം എന്നീ സങ്കല്പങ്ങളുമായി അതിനുള്ള ബന്ധത്തിലുമാണ് ശ്രദ്ധയൂന്നിയത്. അറിവിന്റെ ഉല്പാദനവിധികളും, അറിവിനെ സംബന്ധിച്ച അവകാശവാദങ്ങളുടെ വിശ്വസനീയതയും അതിന്റെ പരിഗണനയിൽ വരുന്ന മറ്റു വിഷയങ്ങളാണ്. 

ഇംഗ്ലീഷ് ഭാഷയിൽ **എപ്പിസ്റ്റെമോളജി** എന്ന വാക്ക് കൊണ്ടുവന്നത് സ്കോട്ട്‌ലൻഡുകാരൻ ചിന്തകൻ ജെയിംസ് ഫ്രെഡറിക് ഫെറിയർ ആണ്(1808–1864).

## അവലംബം


വർഗ്ഗം:തത്ത്വശാസ്ത്രം
സ്ഫടികം

thumb|200px|right|പ്രകാശത്തെ കടത്തിവിടുന്ന സ്ഫടികം
ദൃഢതയുള്ളതും എളുപ്പത്തിൽ പൊട്ടുന്നതും പ്രകാശത്തെ കടത്തിവിടുന്ന ഒരു ഖരപഥാർത്ഥമാണ് **സ്ഫടികം**. സാധാരണയായി ജനാലകൾക്കും, കുപ്പികൾ നിർമ്മിക്കുന്നതിനും, കണ്ണടകളായും ഉപയോഗിക്കുന്നു. ഉദാഹരണങ്ങളായി സോഡാ ലൈം ഗ്ലാസ് (soda-lime glas), ബോറോസിലിക്കേറ്റ് ഗ്ലാസ് (borosilicate glass), അക്രിലിക്ക് ഗ്ലാസ്(acrylic glass) മുതലായവ. പക്ഷേ ഇവ കൂടാതെ മറ്റ് തരത്തിലുള്ള സ്ഫടികങ്ങൾ ലഭ്യമാണ്. അടങ്ങിയിരിക്കുന്ന രാസ പഥാർത്ഥങ്ങളും, അവയുടെ അനുപാതവുമനുസരിച്ച് ഇവയുടെ സ്വഭാവ സവിശേഷതകളിൽ മാറ്റം വരാം.

സ്ഫടികം ജൈവമല്ലാത്തതും സങ്കരവും പ്രത്യേക പ്രക്രിയയിലൂടെ തണുപ്പിച്ച് പരലുകളായി രൂപാന്തരപ്പെടാതെ ഖരാവസ്ഥയിലെത്തിച്ചേരുന്നതുമായ വസ്തുവാണ്. മിക്ക സ്ഫടികങ്ങളിലും സിലിക്ക എന്ന ഘടകം അടങ്ങിയിരിക്കും.

## ചരിത്രം
### റോമൻ സ്ഫടികം
റോമാസാമ്രാജ്യത്തിൻറെ പ്രതാപ കാലമായിരുന്ന ക്രിസ്തുവർഷം 200-ാം ആണ്ട് സ്ഫടിക നിർമ്മാണത്തിൻറേയും സുവർണ്ണകാലമായിരുന്നു.

റോമിലെങ്ങും സ്ഫടിക നിർമ്മാണം ഒരു തൊഴിലായി വളർന്നു. റോമാക്കാരുടെ അധീനതയിലുണ്ടായിരുന്ന ഈജിപ്ത്, ഗ്രീസ്, സിറിയ, ഇറ്റലി എന്നീ രാജ്യങ്ങളിലും സ്ഫടിക വ്യവസായം ഏറെ വളർച്ച നേടി.

### വെനീഷ്യൻ സ്ഫടികം

## സ്ഫടിക നിർമ്മാണം
സ്ഫടികത്തിൻറെ അവശ്യഘടകങ്ങളിലൊന്നാണ് സോഡ അല്ലെങ്കിൽ പൊട്ടാഷ്. ഉരുകിയ സ്ഫടികം തണുത്താൽ ഉറച്ച് കല്ലുപോലെ കടുപ്പമുള്ളതാകും.

## ഇവയും കാണുക
thumb|200px|right|സ്ഫടിക ചിത്രം
* കണ്ണാടി - ദർപ്പണം
* കണ്ണട - മൂക്കുകണ്ണട
* ആറന്മുള കണ്ണാടി

## അവലംബം
 

വർഗ്ഗം:സ്ഫടികം
ദഹനം (വിവക്ഷകൾ)

* ദഹനം (ജീവശാസ്ത്രം) - ശരീരത്തിലെ ഒരു പ്രക്രിയ
* ദഹനം - അഗ്നിയാൽ ദ്രവ്യത്തിനുണ്ടാകുന്ന   പരിണാമം
രൺവീർ സേന

thumb|200px|right|ബീഹാർ,ഝാർഖണ്ഡ്‌: രൺവീർ സേനയുടെ വിഹാര മേഖല
ബീഹാറിലെ സവർണ്ണ ഹിന്ദുജന്മികളായ ഭൂമിഹർമാരുടെ കീഴിലുള്ള ഒരു സായുധ ഭീകര സംഘടനയാണ് **രൺവീർ സേന**. ഉത്തർ പ്രദേശ്, ബീഹാർ , ഝാർഖണ്ഡ്‌, മദ്ധ്യപ്രദേശിലെ ബുണ്ടേൽഖണ്ട് എന്നിവിടങ്ങളിലുള്ള സവർണ്ണ ഹിന്ദുബ്രാഹ്മണന്മാരായ ഭൂജന്മിമാരാണ് ഭൂമിഹർ എന്നറിയപ്പെടുന്നത്. താഴ്ന്ന ജാതിക്കാരായ ദളിതർക്കെതിരെ നടത്തപ്പെട്ട അക്രമങ്ങളുടേയും മനുഷ്യാവകശ ധ്വംസനങ്ങളുടേയും പേരിൽ ഭൂമിഹർമാരുടെ കീഴിലുള്ള രൺവീർ സേന ശ്രദ്ധിക്കപ്പെട്ടു.  ഇക്കാരണം കൊണ്ടുതന്നെ ഭാരത സർക്കാർ രൺവീർ സേനയെ ഭീകര സംഘടനകളുടെ പട്ടികയിലുൾപ്പെടുത്തി.

## ചരിത്രം
1994-ൽ ബീഹാറിലെ ബോജ്പൂർ ജില്ലയിൽ രൂപം കൊണ്ട രൺവീർ സേനയെ ദളിതർക്കും പട്ടികജാതിക്കാർക്കുമെന്തിരായി നടത്തിയ അക്രമം കാരണമായി 1995 ജൂലൈയിൽ ബീഹാർ സർക്കാർ നിരോധിച്ചു. എന്നാൽ നിരോധനം നിലനിൽക്കെ തന്നെ രൺവീർ സേനയുടെ ദലിത് ആക്രമണങ്ങൾ തുടർന്നുവന്നു. ഉത്തരേന്ത്യയിലെ ഏറ്റവും ശക്തിയുള്ള സ്വകാര്യസേനയാണ് രൺവീർ സേനയെന്ന് വിലയിരുത്തപ്പെടുന്നു. ദലിതരെ കൂടാതെ നക്സലൈറ്റുകളേയും രൺവീർ സേന ശത്രുക്കളായിക്കാണുന്നു.

## ഉപ സംഘടനകൾ
സവർണ്ണ ജാതിക്കാരുടെ സാമൂഹികവം സാമ്പത്തികവുമായ ഉന്നമനം ലക്ഷ്യം വച്ച് രൺവീർ കിസാൻ മഹാസംഘ് എന്ന പേരിലും സവർണ്ണ വനിതകൾക്കായി രൺവീർ മഹിളാ സംഘ് എന്ന പേരിലും രൺവീർ സേനക്ക് ഉപ ഘടകങ്ങളുണ്ട്. രൺവീർ മഹിളാ സംഘത്തിലെ അംഗങ്ങളായ സവർണ്ണ വനിതകൾക്ക് സായുധ പരിശീലനവും നൽകപ്പെടുന്നു.

## നേതാക്കൾ
ഈ സായുധസംഘത്തിന്റെ തലവനായിരുന്ന ബ്രഹ്മേശ്വർ സിംഗ് മുഖിയയെ പിടികൂടുന്നവർക്ക് അധികാരികൾ 5 ലക്ഷം രൂപ പാരിതോഷികം പ്രഖ്യാപിച്ചിരുന്നു.എന്നാൾ 2002 ആഗസ്റ്റ് 29-ൻ കൂട്ടക്കൊലകൾ ഉൾപ്പെടെയുള്ള നിരവധി ക്രിമിനൽ കുറ്റങ്ങൾ ചുമത്തി ഇയാളെ അറസ്റ്റ് ചെയ്തു. പിന്നീട് ശംസേർ ബഹാദുർ സിംഗും ഭുവാർ ഠാകൂറും ഇതിന്റെ നേതാക്കളായി.

## ആരോപണങ്ങൾ
ദലിത് ജനസംഖ്യ കുറക്കാനെന്ന പേരിൽ ഗർഭിണികളായ ദലിത് സ്ത്രീകളേയും കുട്ടികളേയും ആക്രമണ സമയത്ത് ഈ സവർണ്ണസേന ഉന്നം വച്ചിരുന്നുവെന്ന് മാധ്യമങ്ങൾ റിപ്പോർട്ട് ചെയ്തിരുന്നു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:തീവ്രവാദസംഘടനകൾ
ലാവോസി

പുരാതനചൈനയിലെ ദാർശനികനായിരുന്നു **ലാവോസി**. ചൈനയിലെ ഗൗതമബുദ്ധൻ എന്നും ലാവോസി അറിയപ്പെടുന്നു. താവോയിസത്തിലെ കേന്ദ്രവ്യക്തിത്വമാണ്‌ അദ്ദേഹം. *മുതിർന്ന അദ്ധ്യാപകൻ* എന്നർത്ഥം വരുന്ന ലാവോസി അദ്ദേഹത്തിന്റെ യഥാർത്ഥ നാമമല്ലെന്നും ബഹുമാനാർത്ഥം ഉപയോഗിക്കപ്പെടുന്നതാണെന്നുമാണ്‌ കരുതപ്പെടുന്നത്. താവോയിസത്തിന്റെ ദാർശനികരൂപങ്ങളിൽ അദ്ദേഹം വിവേകിയായ ഒരു സാധാരണ മനുഷ്യനായാണ്‌ കരുതപ്പെടുന്നതെങ്കിലും താവോ മതത്തിൽ അദ്ദേഹം ദൈവമായി കണക്കാക്കപ്പെടുന്നു. ബുദ്ധനെ സാധാരണ മനുഷ്യനായും ദൈവമായും കണക്കാക്കുന്നതിന്‌ സമാനമാണിത്. താവോ മതത്തിൽ *മൂന്ന് വിശുദ്ധന്മാരിലൊരാൾ* എന്നർത്ഥം വരുന്ന *തൈഷാങ് ലാവോജുൻ* എന്ന പേരിലും ലാവോസി അറിയപ്പെടുന്നു.

ക്രിസ്തുവിനു മുമ്പ് ആറാം നൂറ്റാണ്ടിൽ ജീവിച്ചിരുന്ന ഒരു വ്യക്തിയാണ്‌ അദ്ദേഹം എന്നാണ്‌ ചൈനയിൽ പരമ്പരാഗതമായി കരുതിവരുന്നത്. എന്നാൽ ഒന്നിലധികം യഥാർത്ഥവ്യക്തികൾ ചേർന്നുള്ള സങ്കല്പമാണ്‌ ലാവോസി, അദ്ദേഹം ഒരു പുരാണകഥാപാത്രമാണ്‌, ക്രിസ്തുവിനു മുമ്പ് നാലാം നൂറ്റാണ്ടിൽ ജീവിച്ചിരുന്ന വ്യക്തിയാണ്‌ എന്നിങ്ങനെ വിവിധ അഭിപ്രായങ്ങൾ ചരിത്രകാരന്മാരുടെ ഇടയിലുണ്ട്. ചൈനീസ് സംസ്കാരത്തിലെ കേന്ദ്രവ്യക്തിത്വമായ അദ്ദേഹത്തിന്റെ പാരമ്പര്യം സമൂഹത്തിലെ കുലീനരും സാധാരണക്കാരും ഒരുപോലെ അവകാശപ്പെടുന്നു. അദ്ദേഹത്തിന്റെ പിൻഗാമിയായി കണക്കാക്കുന്ന സുവാങ്സി ചൈനയുടെ സാഹിത്യത്തിലും സംസ്കാരത്തിലും ആത്മീയതയിലും നിർണ്ണായകപ്രഭാവം ചെലുത്തി. ചരിത്രത്തിലിങ്ങോളം സ്വേച്ഛാധിപത്യഭരണങ്ങൾക്കെതിരെയുണ്ടായ പ്രസ്ഥാനങ്ങൾ അദ്ദേഹത്തിന്റെ ആശയങ്ങളെ പിൻപറ്റിയിട്ടുണ്ട്. താവോമതത്തിന്റെ പ്രാമാണികഗ്രന്ഥമായ താവോ-തെയിങ് ഒറ്റ രാത്രികൊണ്ടാണ് അദ്ദേഹം രചിച്ചത്. 

## അവലംബം

### ഗ്രന്ഥസൂചിക

* 
*  - citing work by Aad Vervoorn.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്

* 
* 
* 
* 
* 
* 
* 
* 

## പുറത്തേയ്ക്കുള്ള കണ്ണികൾ

*
*Stanford Encyclopedia of Philosophy: Laozi
*Internet Encyclopedia of Philosophy: Laozi
*Lǎozǐ Dàodéjīng Chinese + English + German, verbatim + analogous
*China Spirituality of Seeraa: The Biography of Lao Zi 

വർഗ്ഗം:പുരാതന തത്ത്വചിന്തകർ
വർഗ്ഗം:ചൈനീസ് തത്ത്വചിന്തകർ
വർഗ്ഗം:താവോയിസം
വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ
മുജാഹിദ് (വിവക്ഷകൾ)

*ജിഹാദ് ചെയ്യുന്നവൻ
*കേരളത്തിലെ മുജാഹിദ് പ്രസ്ഥാനത്തിന്റെ പ്രവർത്തകർ
*ഇസ്ലാമിന്റെ പേരിൽ തീവ്രവാദപ്രവർത്തനങ്ങൾ നടത്തുന്ന സംഘടനകൾ ഉപയോഗിക്കാറുള്ള പേര്
മാക്സ് വെബർ

ജർമ്മൻ സാമൂഹ്യശാസ്ത്രജ്ഞനായിരുന്നു **മാക്സ് വെബർ** എന്ന ചുരുക്കപ്പേരിൽ അറിയപ്പെടുന്ന **മാക്സിമിലിയൻ കാൾ എമിൽ വെബർ** (ജീവിതകാലം: ഏപ്രിൽ 21 1864 - ജൂൺ 14 1920). അഭിഭാഷകൻ, ചരിത്രകാരൻ, രാഷ്ട്രീയക്കാരൻ എന്നിവയെല്ലാമായിരുന്നു അദ്ദേഹം. സാമൂഹ്യസിദ്ധാന്തത്തെയും സാമൂഹ്യശാസ്ത്രത്തെത്തന്നെയും അദ്ദേഹം കാര്യമായി സ്വാധീനിച്ചു. ജോർജ്ജ് സിമ്മെലുമായിച്ചേർന്ന് methodological antipositivism അദ്ദേഹം വികസിപ്പിച്ചെടുത്തു. സാമൂഹ്യശാസ്ത്രത്തിൽ ക്രിയകളെ ബാഹ്യനിരീക്ഷണത്തിലൂടെയല്ല, പങ്കാളിത്തത്തിലൂടെയാണ്‌ മനസ്സിലാക്കേണ്ടതെന്ന് ഈ സിദ്ധാന്തം പറയുന്നു.

മതസംബന്ധിയായ സാമൂഹ്യശാസ്ത്രവുമായി ബന്ധപ്പെട്ട അദ്ദേഹത്തിന്റെ പഠനത്തിന്‌ തുടക്കം കുറിച്ച *പ്രൊട്ടസ്റ്റന്റ് ധർമ്മവും മുതലാളിത്തത്തിന്റെ സത്തയും* (*The Protestant Ethic and the Spirit of Capitalism*) എന്ന ഉപന്യാസമാണ്‌ അദ്ദേഹത്തിന്റെ ഏറ്റവും പ്രശസ്തമായ കൃതി. പാശ്ചാത്യലോകത്ത് മുതലാളിത്തം, ബ്യൂറോക്രസി എന്നിവയുടെ ഉദയത്തിന്‌ പ്രോട്ടസ്റ്റന്റ് മതവിശ്വാസം പ്രധാന കാരണമായിട്ടുണ്ടെന്ന് ഇതിലൂടെ അദ്ദേഹം സമർത്ഥിച്ചു. മുതലാളിത്തത്തിന്റെ ഉദയത്തെക്കുറിച്ചുള്ള കാൾ മാർക്സിന്റെ സിദ്ധാന്തത്തിന്‌ എതിരായിരുന്നു മതത്തെ ഉൾപ്പെടുത്തിക്കൊണ്ടുള്ള വെബറുടെ സിദ്ധാന്തങ്ങൾ.

*ഉപജീവനമാർഗ്ഗമായി രാഷ്ട്രീയം* എന്ന കൃതിയിൽ അദ്ദേഹം പരമാധികാരരാഷ്ട്രത്തെ *നിയമവിധേയമായ ഹിംസയുടെമേലുള്ള കുത്തക അവകാശപ്പെടുന്ന ഒന്ന്* എന്നാണ്‌ നിർവ്വചിച്ചത്. ആധുനിക പാശ്ചാത്യരാഷ്ട്രമീമാംസയിൽ ഈ നിർവ്വചനത്തിന്‌ കേന്ദ്രസ്ഥാനമുണ്ട്. *സമ്പദ്‌വ്യവസ്ഥയും സമൂഹവും* എന്ന ഗ്രന്ഥത്തിൽ ബ്യൂറോക്രസിയെക്കുറിച്ച് അദ്ദേഹം നടത്തിയ വിശകലനം സംഘടനകളെക്കുറിച്ചുള്ള ആധുനികപഠനത്തിലും വ്യാപകമായി ഉപയോഗിക്കുന്നു. അദ്ദേഹത്തിന്റെ ഏറ്റവും പ്രശസ്തമായ സംഭാവനകളെ ചേർത്ത് *വെബർ തീസിസ്* എന്ന് വിളിക്കുന്നു.

## അവലംബം

വർഗ്ഗം:1864-ൽ ജനിച്ചവർ
വർഗ്ഗം: 1920-ൽ മരിച്ചവർ
വർഗ്ഗം:ഏപ്രിൽ 21-ന് ജനിച്ചവർ
വർഗ്ഗം:ജൂൺ 14-ന് മരിച്ചവർ

വർഗ്ഗം:സാമൂഹ്യശാസ്ത്രജ്ഞർ
ഡേവിഡ് ബെൻ-ഗുരിയൻ

220px|right|thumb

ഇസ്രായേലിന്റെ ആദ്യത്തെ പ്രധാനമന്ത്രിയായിരുന്നു **ഡേവിഡ് ബെൻ-ഗുരിയൻ** (, ഒക്ടോബർ 16 1886 - ഡിസംബർ 1 1973). ഡേവിഡ് ഗ്ര്യൂൻ എന്നതായിരുന്നു ജനനനാമം. ചെറുപ്പം മുതലേ സയണിസത്തോട് കടുത്ത അനുഭാവം പ്രകടിപ്പിച്ചു. ഇസ്രായേൽ രാഷ്ട്രം സ്ഥാപിക്കുന്നതിൽ ബെൻ-ഗുരിയൻ പ്രധാന പങ്കു വഹിച്ചു. 1948-ലെ അറബ്-ഇസ്രായേൽ യുദ്ധത്തിൽ ഇസ്രായേലിനെ വിജയത്തിലേക്ക് നയിച്ച ശേഷം രാഷ്ട്രസ്ഥാപനങ്ങൾ കെട്ടിപ്പടുക്കുന്നതിൽ സഹായിച്ചു. ലോകത്തിന്റെ നാനാഭാഗത്തുനിന്നും ജൂതർ ഇക്കാലത്ത് ഇസ്രായേലിലെത്തി. 1970-ൽ രാഷ്ട്രീയത്തിൽ നിന്ന് വിരമിച്ചു. മരണശേഷം അദ്ദേഹത്തെ ടൈം മാസിക ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട 100 വ്യക്തികളുടെ പട്ടികയിൽ ഉൾപ്പെടുത്തുകയുണ്ടായി.

## ആദ്യകാല ജീവിതം
അക്കാലത്ത് റഷ്യയുടെ കീഴിലായിരുന്ന പ്ലോൺസ്കിൽ (ഇന്ന് ഈ സ്ഥലം പോളണ്ടിലാണ്‌) ജനനം. പിതാവ് അവിഗ്ദോർ ഗ്ര്യൂൻ അഭിഭാഷകനും ആദ്യകാല സയണിസ്റ്റ് നേതാവുമായിരുന്നു. മാതാവ് ഷൈൻഡൽ ഡേവിഡിന്‌ പതിനൊന്ന് വയസ്സായപ്പോഴേക്ക് മരണമടഞ്ഞു. കടുത്ത സയണിസ്റ്റായാണ്‌ വളർന്നുവന്നത്. വാർസോ സർവ്വകലാശാലയിലെ വിദ്യാർത്ഥിയായിരിക്കേ മാർക്സിസ്റ്റ് പോളെ സയൺ പ്രസ്ഥാനത്തിൽ 1904-ൽ അംഗമായി. 1905-ൽ റഷ്യൻ വിപ്ലവകാലത്ത് രണ്ടു തവണ അറസ്റ്റ് ചെയ്യപ്പെട്ടു. കിഴക്കേ യൂറോപ്പിലെ ജൂതവിരുദ്ധത മൂലം 1906-ൽ ഓട്ടോമാൻ പലസ്തീനിലേക്ക് കുടിയേറി. അവിടെ പോളെ സയൺ പ്രസ്ഥാനത്തിന്റെ പ്രധാന നേതാവായി മാറി.

വർഗ്ഗം:1886-ൽ ജനിച്ചവർ
വർഗ്ഗം: 1973-ൽ മരിച്ചവർ
വർഗ്ഗം:ഒക്ടോബർ 16-ന് ജനിച്ചവർ
വർഗ്ഗം:ഡിസംബർ 1-ന് മരിച്ചവർ

വർഗ്ഗം:രാഷ്ട്രീയപ്രവർത്തകർ
വർഗ്ഗം:ജൂത സോഷ്യലിസ്റ്റുകൾ
സുമോ ഗുസ്തി

ജപ്പാന്റെ ദേശീയ കായിക വിനോദമാണ്‌ സുമോ ഗുസ്തി. രണ്ടു ഗുസ്തിക്കാർ (റികിഷി)‍ തമ്മിൽ നടത്തുന്ന ഒരു ഗുസ്തി മൽസരമാണിത്. ഷിന്റോ ദേവാലയങ്ങളിൽ ദേവപ്രീതിക്കായുള്ള അനുഷ്ഠാനമെന്ന നിലയിലാണ്‌ പണ്ടുകാലത്ത് സുമോ ഗുസ്തി നടന്നിരുന്നത്. എതിരാളിയെ മലർത്തിയടിക്കുകയോ ദോഹ്യോ എന്ന മൽസരം നടക്കുന്ന വലയത്തിനു പുറത്താക്കുകയോ ചെയ്യുകയാണ്‌ ലക്ഷ്യം. ജപ്പാനിലാണ്‌ ഈ ആയോധനമൽസരം ആരംഭിച്ചത്. ജപ്പാനിൽ മാത്രമേ ഇത് പ്രൊഫഷണൽ മൽസരമായി നടത്തപ്പെടുന്നുള്ളു. നൂറ്റാണ്ടുകളുടെ പാരമ്പര്യമുണ്ടെങ്കിലും, ജപ്പാൻകാർ ഇത് ജെൻഡായ് ബുദോ എന്ന ജപ്പാനീസ് ആയോധനകലയുടെ ഭാഗമയിട്ടാണ്‌ കരുതുന്നത് . സുമോ ഗുസ്തി നടത്തപ്പെട്ടിരുന്ന ഷിന്റോ മത കാലഘട്ടത്തിലേതു പോലെ തന്നെ ഇന്നും പുരാതനമായ ക്രിയാവിധികൾ (ഉദാഹരണത്തിന്‌ ശുദ്ധീകരിക്കാൻ ഉപ്പുപയോഗിക്കുന്നു) അനുസരിച്ചാണ്‌ മൽസരങ്ങൾ നടത്തെപ്പെടുന്നത്. സുമോ ഗുസ്തിക്കാരുടെ ജീവിതം സുമോ അസോസിയേഷന്റെ നിബന്ധനകൾക്കനുസരിച്ച് നിയന്ത്രിക്കപ്പെട്ടിരിക്കുന്നു. പ്രൊഫഷണൽ സുമോ ഗുസ്തിക്കാർ *ഹെയ* എന്നറിയപ്പെടുന്ന സുമോ പരിശീലനക്കളരിയിൽ പാരമ്പര്യ വിധികൾക്കും നിയമങ്ങൾക്കുമനുസരിച്ചു ജീവിക്കണമെന്നുള്ളത് നിർബന്ധമാണ്‌. അവരുടെ ഭക്ഷണം മുതൽ വസ്ത്രധാരണം വരെ ഇതിൽ നിയന്ത്രിക്കപ്പെട്ടിരിക്കുന്നു.

## ഗുസ്തിക്കാർ
അസാധാരണ വലിപ്പമുള്ളവരാണ്‌ സുമോ ഗുസ്തിക്കാർ.250 കിലോയിൽ കൂടുതലാൺ് ഇവരുടെ ഭാരം.ഭാരം വർദ്ധിക്കാനായി ധാരാളം പ്രോട്ടീൻ അടങ്ങിയ ഭക്ഷണം ഇവർ കഴിക്കുന്നു.സുമോ വിദ്യാലയങ്ങൾ കൗമാരക്കാരെ തിരഞ്ഞെടുത്ത് പരിശീലനം നൽകി ഗുസ്തിക്കാരായി വളർത്തുന്നു.

## വേദി
4.55 മീറ്റർ വ്യാസമുള്ള വൃത്താകൃതിയുള്ള ഗോദയിൽ അഭിമുഖം നിന്നാണ്‌ സുമോ മത്സരം നടക്കുന്നത്.34 മുതൽ 60 സെന്റീമീറ്റർ ഉയരത്തിലായിരിക്കും വേദി.

## അവലംബം
പൂക്കൂട

right|thumb|250px|മുളകൊണ്ടു നിർമ്മിച്ച പൂക്കൂട
അലങ്കാരത്തിനായി പൂക്കൾ നിറച്ചുവയ്ക്കുന്ന പാത്രമാണ് **പൂക്കൂട**. സ്വീകരണമുറിയിലും വരാന്തയിലും മറ്റും വിവിധ നിറത്തിലും തരത്തിലുമുള്ള പൂക്കൾ നിറച്ചുവയ്ക്കുന്ന പാത്രമാണിത്. പൂക്കൾ ശേഖരിക്കാനായി പോകുമ്പോൾ അവ സൂക്ഷിക്കാനായി ഉപയോഗിക്കുന്ന പാത്രവും പൂക്കൂടയാണ്. വിവിധ നിറത്തിലും തരത്തിലും പൂക്കൂടകൾ നിർമ്മിക്കുന്നു. മുള,ചൂരൽ,ഈറ്റ മുതലായ വസ്തുക്കൾ കൊണ്ട് നെയ്തുണ്ടാക്കുന്നവയും സ്റ്റീൽ, കളിമണ്ണ്,സെറാമിക് മുതലായവയും ഉപയോഗിച്ചും പൂക്കൂടകൾ നിർമ്മിക്കാറുണ്ട്. കരകൌശല വസ്തൂക്കളിൽ പൂക്കൂടക്ക് ഒരു നല്ല സ്ഥാനമുണ്ട്.
right|thumb|250px|മുളകൊണ്ടു നിർമ്മിച്ച പൂക്കൂട
ആകാശവെള്ളരി

**ശീമവെള്ളരി** എന്നുകൂടി അറിയപ്പെടുന്ന **ആകാശവെള്ളരി** പശ്ചിമഘട്ട മേഖലയിൽ പ്രകൃത്യാ വളരുന്ന ഒരു ഔഷധസസ്യമാണ്‌. ഇതിന്‌ മധുര, തിക്ത രസങ്ങളും; ഗുരു, രൂക്ഷം എന്നീ ഗുണങ്ങളും ശീത വീര്യവുമാണ്‌.

## അവലംബം

## ഇവയും കാണുക
**[[Passiflora maliformis]]* (Sweet calabash)
**[[Passiflora laurifolia]]* (Water lemon)
**[[Passiflora foetida]]* (Wild water lemon or stinking passion flower)

## ചിത്രശാല

File:Passiflora quadrangularis vine vijayanrajapuram.jpg
Passiflora quadrangularis-IMG 4481.jpg
Passiflora quadrangularis (2944484362).jpg
File:Passiflora quadrangularis vijayanrajapuram.jpg
Badea.jpg
Flore des serres et des jardins de l'Europe (8594787963).jpg|Louis van Houtte,1853


## പുറത്തേക്കുള്ള കണ്ണികൾ
* https://www.manoramaonline.com/karshakasree/crop-info/2019/11/21/giant-granadilla-cultivation.html
* https://www.mathrubhumi.com/agriculture/cultivision/organic-farming/akasha-vellari-1.1846794 

*Mendes, John. (1986). *Cote ce Cote la: Trinidad & Tobago Dictionary*. Arima, Trinidad.
ഫാം‌വില്ലെ

സിൻഗ നിർമ്മിച്ച് ഫേസ്‌ബുക്കിൽ ലഭ്യമായിട്ടുള്ള യഥാർത്ഥ കൃഷിയിടത്തിന്റെ  പ്രതീതി ജനിപ്പിക്കുന്ന ഒരു സിമുലേഷൻ ഗെയിം ആണ്‌ **ഫാം‌വില്ലെ**. ഫേസ്ബുക്ക് ഉപയോക്താക്കൾക്ക് ഈ ഗെയിം വഴി ഒരു അയഥാർത്ഥ കൃഷിയിടം സൃഷ്ടിക്കുന്നതിനും അതിൽ വിളകൾ, സസ്യങ്ങൾ, വൃക്ഷങ്ങൾ എന്നിവ ഉത്പാദിപ്പിക്കുന്നതിനും പരിപാലിക്കുന്നതിനും സാധിക്കും. 2009 ജൂണിൽ ഈ ഗെയിം ആരംഭിച്ചതിനു ശേഷം, 2009 ഒക്ടോബർ ആയപ്പോഴേക്കും 56.1 മില്യൺ ഉപയോക്താക്കളോടെ ഫേസ്‌ബുക്കിൽ ഏറ്റവുമധികം ഉപയോക്താക്കളുപയോഗിക്കുന്ന ഗെയിം ആയി ഇതു മാറി.

## അവലംബം


വർഗ്ഗം:കമ്പ്യൂട്ടർ ഗെയിമുകൾ
പന്മന രാമചന്ദ്രൻ നായർ

കേരളത്തിലെ അറിയപ്പെടുന്ന ഭാഷാ പണ്ഡിതനും എഴുത്തുകാരനുമായിരുന്നു **പന്മന രാമചന്ദ്രൻ നായർ**(ജനനം:1931 ഓഗസ്റ്റ് 13 മരണം: 2018 ജൂൺ 5).  ഭാഷാ സംബന്ധിയായും സാഹിത്യ സംബന്ധിയായുമുള്ള പുസ്തകങ്ങൾ എഴുതിയിട്ടുണ്ട്.  മലയാള ഭാഷയുടെ ഉപയോഗത്തിൽ സർവ്വസാധാരണമായി സംഭവിച്ചുകൊണ്ടിരിക്കുന്ന അക്ഷരപ്പിശകുകളും, വ്യാകരണ പിശകുകളും ചൂണ്ടിക്കാണിച്ച് കൊണ്ട് ആനുകാലികങ്ങളിൽ നിരവധി ലേഖനങ്ങൾ എഴുതിയിട്ടുണ്ട്. മാദ്ധ്യമപ്രവർത്തകർക്കുവേണ്ടി നിരവധി ഭാഷാശുദ്ധി ക്ലാസ്സുകൾ എടുത്തിട്ടുണ്ട്.

## ജീവിത രേഖ
കൊല്ലം ജില്ലയിലെ പന്മനയിൽ എൻ. കുഞ്ചു നായരുടേയും എൻ. ലക്ഷ്മിക്കുട്ടിയമ്മയുടേയും മകനായി ജനിച്ചു. സംസ്കൃതത്തിൽ ശാസ്ത്രിയും ഭൗതികശാസ്ത്രത്തിൽ ബിരുദവും നേടി. തിരുവനന്തപുരം യൂണിവേഴ്സിറ്റി കോളേജിൽ നിന്ന് 1957-ൽ മലയാളം എം.എ. ഒന്നാം റാങ്കോടെ വിജയിച്ച് ഗോദവർമ്മ സ്മാരക സമ്മാനം നേടി. ഭാര്യ: കെ.എൻ. ഗോമതിയമ്മ.

## ഔദ്യോഗികജീവിതം
വിദ്യാഭ്യാസത്തിനു ശേഷം രണ്ടുകൊല്ലം മലയാളം ലക്സിക്കണിൽ ആയിരുന്നു. പിന്നീട് പാലക്കാട്, ചിറ്റൂർ, തലശ്ശേരി, തിരുവനന്തപുരം എന്നിവിടങ്ങളിലെ സർക്കാർ കലാലയങ്ങളിൽ അദ്ധ്യാപകനായി. 1987-ൽ യൂണിവേഴ്സിറ്റി കോളേജിലെ മലയാള വിഭാഗം അധ്യക്ഷനായിരിക്കെ വിരമിച്ചു. കേരളഗ്രന്ഥശാലാസംഘം, കേരള സാഹിത്യ അക്കാദമി, കേരള കലാമണ്ഡലം, സാഹിത്യ പ്രവർത്തക സഹകരണ സംഘം എന്നിവയുടെ സമിതികളിലും, കേരള സർവകലാശാലയുടെ സെനറ്റിലും പ്രവർത്തിച്ചിട്ടുണ്ട്.

## കൃതികൾ
മലയാള ഭാഷയുടെ തെറ്റില്ലാത്ത ഉപയോഗത്തിനു സഹായമാകുന്ന പുസ്തകങ്ങൾക്കു പുറമേ സാഹിത്യകൃതികളും രചിച്ചിട്ടുണ്ട്.  *ആശ്ചര്യചൂഡാമണി* സംസ്കൃതത്തിൽ നിന്നും മലയാളത്തിലേയ്ക്കു പരിഭാഷപ്പെടുത്തിയിട്ടുണ്ട്. നിരവധി ഗ്രന്ഥങ്ങളുടെ എഡിറ്ററായും പ്രവർത്തിച്ചിട്ടുണ്ട്.
### പ്രധാന കൃതികൾ
**തെറ്റും ശരിയും*
***'തെറ്റില്ലാത്ത മലയാളം**'
*ശുദ്ധമലയാളം
*തെറ്റില്ലാത്ത ഉച്ചാരണം
*ഭാഷാശുദ്ധി-സംശയപരിഹാരങ്ങൾ
*നല്ല ഭാഷ (മുകളിൽ പറഞ്ഞ അഞ്ചു പുസ്തകങ്ങളുടെ പരിഷ്കരിച്ച സമാഹാരം)
**പരിചയം (പ്രബന്ധ സമാഹാരം)*
*നവയുഗശിൽപി രാജരാജ വർമ്മ
**നളചരിതം ആട്ടക്കഥ  (വ്യാഖ്യാനം)*
*നൈഷധം (വ്യാഖ്യാനം)
*മലയവിലാസം (വ്യാഖ്യാനം)
**ആശ്ചര്യചൂഡാമണി  (വിവർത്തനം)*
*നാരായണീയം (വിവർത്തനം)
**മഴവില്ല്*
**ഊഞ്ഞാൽ*
**പൂന്തേൻ*
**ദീപശിഖാകാളിദാസൻ*
*അപ്പൂപ്പനും കുട്ടികളും''

## അവലംബം

വർഗ്ഗം:1931-ൽ ജനിച്ചവർ

വർഗ്ഗം:ഓഗസ്റ്റ് 13-ന് ജനിച്ചവർ

വർഗ്ഗം:മലയാളം എഴുത്തുകാർ
വർഗ്ഗം:മലയാളഭാഷാ പണ്ഡിതർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഡബ്ല്യൂ.ഡബ്ല്യൂ.എഫ്. (വിവക്ഷകൾ)

* വേൾഡ് വൈഡ് ഫണ്ട് ഫോർ നേച്ചർ
* വേൾഡ് റെസലിങ് ഫെഡറേഷൻ (ഇപ്പോൾ വേൾഡ് റെസ്‌ലിങ് എന്റർടെയിന്മെന്റ് എന്ന പേരിൽ അറിയപ്പെടുന്നു)
സി.ബി. മുത്തമ്മ

സ്വതന്ത്ര ഇന്ത്യയിലെ ആദ്യവനിതാ നയതന്ത്രജ്ഞയും അംബാസിഡറുമായിരുന്നു **സി.ബി. മുത്തമ്മ** (ജനുവരി 24, 1924-ഒക്ടോബർ 14, 2009). 1948-ൽ സിവിൽസർവീസ് പരീക്ഷ വിജയിച്ച ഇവർ അടുത്ത വർഷം ഇന്ത്യൻ വിദേശകാര്യസർവീസിൽ ചേർന്നു.

## ജീവിതരേഖ
1924 ജനുവരി 24-ന് കൂർഗിലെ വിരാജ്പെട്ടിലാണ് ജനനം. മടിക്കേരി സെന്റ് ജോസഫ്സ് ഗേൾസ് സ്കൂളിൽ സ്കൂൾ വിദ്യാഭ്യാസം നേടിയ ഇവർ ബിരുദപഠനം പൂർത്തിയാക്കിയത് ചെന്നൈയിലെ വിമൻസ് ക്രിസ്ത്യൻ കോളേജിൽനിന്നാണ്. ചെന്നൈ പ്രസിഡൻസി കോളേജിൽനിന്ന് ഇംഗ്ലീഷിൽ ബിരുദാനന്തരബിരുദം നേടി.

പാരീസിൽ തേഡ് സെക്രട്ടറിയായായിരുന്നു ആദ്യനിയമനം.ഹംഗറി, നെതർലന്റ്സ്, ഘാന എന്നിവിടങ്ങളിൽ ഇന്ത്യൻ അംബാസിഡറായും വിവിധ രാജ്യങ്ങളിൽ ഇന്ത്യൻ ഹൈക്കമ്മീഷണറായും പ്രവർത്തിച്ചു. 1982-ൽ സർവീസിൽനിന്ന് വിരമിച്ചു.

സിവിൽസർവീസിലെ ലിംഗവിവേചനത്തിനെതിരെ പോരാടിയ ചരിത്രവും മുത്തമ്മയ്ക്കുണ്ട്. 1979-ൽ ഇതുസംബന്ധിച്ച് വിദേശകാര്യ മന്ത്രാലയത്തിനെ ഇവർ കേസ് കൊടുത്തു. ജസ്റ്റിസ് വി.ആർ. കൃഷ്ണയ്യർ അദ്ധ്യക്ഷനായ മൂന്നംഗ ഡിവിഷൻ ബെഞ്ച് കേസിൽ വാദം കേൾക്കുകയും സർക്കാർ സർവീസിലെ ലിംഗവിവേചനം അവസാനിപ്പിക്കുന്നതിനുള്ള നടപടികളെടുക്കാൻ നിർദ്ദേശം നല്കുകയും ചെയ്തു.

## അവലംബം


വർഗ്ഗം:1924-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:ജനുവരി 24-ന് ജനിച്ചവർ
വർഗ്ഗം:ഒക്ടോബർ 14-ന് മരിച്ചവർ

വർഗ്ഗം:ഇന്ത്യൻ നയതന്ത്രജ്ഞർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
കെ.പി. ഉദയഭാനു

മലയാളചലച്ചിത്രഗാനാലാപനരംഗത്തെ പഴയതലമുറയിലെ ഒരു ഗായകനും സംഗീതസം‌വിധായകനുമാണ്‌ **കെ.പി. ഉദയഭാനു** (6 ജൂൺ 1936 - 5 ജനുവരി 2014). ഗൃഹാതുരത്വം തുളുമ്പുന്ന നിരവധി ഗാനങ്ങൾ കൈരളിക്ക് പകർന്നു തന്നിട്ടുണ്ട് ഉദയഭാനു. 2009 ൽ ഭാരത സർക്കാർ ഈ കലാകാരനെ പത്മശ്രീ നൽകി ആദരിക്കുകയുണ്ടായി. 1985 ൽ അദ്ദേഹം രൂപം നൽകിയ ജനകീയ സംഗീത പ്രസ്ഥാനം "ഓൾഡ് ഈസ് ഗോൾഡ്" ഇപ്പോഴും സജീവമാണ്‌
## ജീവിതരേഖ
എൻ.എസ്. വർമയുടേയും അമ്മു നേത്യാരമ്മയുടേയും മകനായി  1936-ൽ പാലക്കാട് ജില്ലയിലെ തരൂരിൽ ജനനം. സ്വാതന്ത്ര്യസമരസേനാനിയും എഴുത്തുകാരനുമായിരുന്ന കെ.പി. കേശവമേനോൻ ഇദ്ദേഹത്തിന്റെ അമ്മാവനാണ്‌. ചെറുപ്പത്തിൽ സിംഗപ്പൂറിൽ പോയ ഇദ്ദേഹം തിരിച്ച് 1945-ൽ പത്താം വയസിലാണ് ഇന്ത്യയിൽ എത്തിയത്. പാലക്കാട് കല്പാത്തി ത്യാഗരാജ വിദ്യാലയത്തിൽ സംഗീതമഭ്യസിച്ച ഇദ്ദേഹം ഹൈസ്കൂൾ പഠനം പാലക്കാട് തന്നെയുള്ള വി വി പി ഹൈസ്‌കൂളിലായിരുന്നു. ചെറുപ്പത്തിലേ സംഗീതവുമായി അടുത്തറിയാൻ അവസരം ലഭിച്ച ഉദയഭാനു,എം.ഡി. രാമനാഥനുൾപ്പെടെയുള്ള പ്രഗല്ഭരുടെ കീഴിൽ സംഗീതം പഠിച്ചു. 1955 ൽ ആകാശവാണിയിൽ അനൗൺസറായി ചേർന്ന അദ്ദേഹം 38 വർഷം അവിടെ ജോലിചെയ്തു. ഒരു വർഷക്കാലം ഊട്ടിയിൽ സംഗീത അദ്ധ്യാപകനായും ജോലിചെയ്തു.

## ചലച്ചിത്ര ജീവിതം
സംഗീതസം‌വിധായകൻ കെ. രാഘവനുമായുള്ള അടുപ്പമാണ്‌ തന്നെ ചലച്ചിത്രപിന്നണിഗായകനാക്കിയത് എന്ന് ഉദയഭാനു പറയുന്നു.
1958 ൽ ഇറങ്ങിയ "നായരു പിടിച്ച പുലിവാൽ" എന്ന ചിത്രത്തിലെ ഗാനാലാപനത്തിലൂടെയാണ്‌ ചലച്ചിത്രത്തിലേക്കുള്ള പ്രവേശം. 1976 ലെ സമസ്യ എന്ന ചിത്രത്തിലെ ഗാനങ്ങൾക്ക് സംഗീതം നൽകിയതും ഉദയഭാനുവായിരുന്നു. വേറെയും രണ്ടും സിനിമയിലെ ഗാനങ്ങൾക്ക് സംഗീത സം‌വിധാനം നിർവ്വഹിച്ചെങ്കിലും അതു വെളിച്ചം കാണുകയുണ്ടായില്ല. എന്നാൽ മലയാളത്തിൽ മാത്രം എൺപതിൽപരം ദേശഭക്തിഗാനങ്ങൾക്ക് സംഗീതം നൽകിയിട്ടുണ്ട്  ഉദയഭാനു. വളരെ വർഷങ്ങൾക്ക്  ശേഷം *താന്തോന്നി* എന്ന ചിത്രത്തിൽ തേജ്  മെർവിന്റെ സംഗീതസം‌വിധാനത്തിലുള്ള 'കാറ്റുപറഞ്ഞതും കടലുപറഞ്ഞതും' എന്ന ഗാനമാണ് ഇദ്ദേഹം അവസാനം പാടിയത്.. അവസാനത്തെ ഒരു വർഷക്കാലം കടുത്ത പാർക്കിൻസൺസ് രോഗബാധിതനായിരുന്ന ഇദ്ദേഹം 2014 ജനുവരി 5-ന് തിരുവനന്തപുരത്തെ വസതിയിൽ വച്ച് അന്തരിച്ചു. 78 വയസ്സായിരുന്നു. ഭാര്യ വിജയലക്ഷ്മി നേരത്തെ മരിച്ചിരുന്നു. ഒരു മകനുണ്ട്. ഉദയഭാനുവിന്റെ മൃതദേഹം പൂർണ ഔദ്യോഗിക ബഹുമതികളോടെ തിരുവനന്തപുരത്ത് സംസ്കരിച്ചു..

## അവിസ്മരണീയ ഗാനങ്ങൾ
വെള്ളിനക്ഷത്രമേ നിന്നെ നോക്കി...(രമണൻ), അനുരാഗനാടകത്തിൽ...(നിണമണിഞ്ഞ കാൽപ്പാടുകൾ), ചുടുകണ്ണീരാലെൻ...(ലൈലാമജ്നു), താരമേ താരമേ(ലൈലാമജ്നു), താമരത്തുമ്പീവാവാ..., പൊൻവളയില്ലെങ്കിലും...(കുട്ടിക്കുപ്പായം), എവിടെ നിന്നോ എവിടെ നിന്നോ..., വെള്ളി നക്ഷത്രമേ...(രമണൻ), മന്ദാര പുഞ്ചിരി..., വാടരുതീമലരിനി...(സത്യഭാമ), യാത്രക്കാരി യാത്രക്കാരി..., കരുണാസാഗരമേ...,പെണ്ണാളേ പെണ്ണാളേ...(ചെമ്മീൻ), കാനനഛായയിൽ...(രമണൻ) പെണ്ണായി പിറന്നെങ്കിൽ
മണ്ണായിത്തീരുവോളം
കണ്ണീരു കുടിക്കാനോ… (അമ്മയെ കാണാൻ) എന്നിവയാണ്‌ അദ്ദേഹം ആലപിച്ച പ്രധാനഗാനങ്ങൾ.

## പുരസ്കാരങ്ങൾ
*പത്മശ്രീ പുരസ്കാരം (2009)
*കമുകറ പുരസ്കാരം (2006)
*ഡോക്യുമെന്ററി സം‌ഗീതത്തിനുള്ള ദേശീയപുരസ്കാരം-സന്തോഷ് ശിവന്റെ മിത്ത് ഓഫ് ദി ട്രീ,സെർപെന്റ് മദർ എന്നീ ഡോക്യുമെന്ററികളിലെ സംഗീതത്തിന്‌.
*കേരള സംഗീത നാടക അക്കാദമിയുടെ ഫെലോഷിപ്പ്(2003)
## അവലംബം

വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1936-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂൺ 6-ന് ജനിച്ചവർ
വർഗ്ഗം:ജനുവരി 5-ന് മരിച്ചവർ
കിലോബൈറ്റ്

ഡിജിറ്റൽ മറ്റും അളവാണ് കിലോബൈറ്റ്. ആയിരം ബൈറ്റുകൾ കൂടുന്നതാണ് ഒരു കിലോബൈറ്റ്.

**1**  

കിലോബൈറ്റ് അളവ് സൂചിപ്പിക്കാൻ സാധാരണയായി KB, kB, K, 

1024 ബൈറ്റുകളെ സൂചിപ്പിക്കുവാൻ ഒരു കിലോബൈറ്റ് എന്നാണ് സാധാരണ ഉപയോഗിച്ച് വന്നിരുന്നത് ഇക്കാരണത്താൽ ഒരു ചെറിയ ആശയക്കുഴപ്പം നിലവിലുണ്ട്. അന്താരാഷ്ട്ര ഏകകവ്യവസ്ഥയനുസരിച്ച് 1000 ബൈറ്റുകളാണ് ഒരു കിലോബൈറ്റ്. 1024 ബൈറ്റുകളെ സൂചിപ്പിക്കുവാൻ  (kibibyte) അഥവാ കിലോബൈനറി ബൈറ്റ് (kilobinary byte) എന്നൊരു നിർവ്വചനം ഇപ്പോഴുണ്ട്.

ഈ പ്രയോഗം അത്ര ജനപ്രിയമായിട്ടില്ല. 

വിവരസാങ്കേതികവിദ്യയുടെ ചില മേഖലകളിൽ,  (റാം) സംബന്ധിച്ച് സംസാരിക്കുമ്പോൾ, ഒരു കിലോബൈറ്റ് പലപ്പോഴും 1,000 ബൈറ്റുകളെയല്ല, 1,024 ബൈറ്റുകളെയാണ് സൂചിപ്പ024 (അത് 2 മുതൽ 10-ാമത്തെ പവർ വരെ) പോലെ പവേഴ്സ് ഓഫ് ടു സൈസിലാണ് കമ്പ്യൂട്ടർ മെമ്മറി രൂപകൽപ്പന ചെയ്തിരിക്കുന്നത്. 1,024 ബൈറ്റുകളും (2^10) 1,000 ബൈറ്റുകളും (10^3) ​​തമ്മിലുള്ള വ്യത്യാസം ചെറുതാണ്—2.5%-ൽ താഴെ—അതുകൊണ്ടാണ് രണ്ട് സന്ദർഭങ്ങളിലും "കിലോബൈറ്റ്" എന്ന പദം പരമ്പരാഗതമായി ഉപയോഗിച്ചിരുന്നത്.  ഇപ്പോൾ 1,024 ബൈറ്റുകളെ പ്രത്യേകമായി സൂചിപ്പിക്കാൻ ഉപയോഗിക്കുന്നു.
## കുറിപ്പ്
 ()

## അവലംബം

വർഗ്ഗം:വിവരസാങ്കേതികവിദ്യാമേഖലയിലെ അളവുകൾ
ഖബ്ർ

മൃതദേഹങ്ങൾ സംസ്കരിക്കാൻ സ്വീകരിക്കുന്ന-കുഴിയെടുത്ത് മൃതദേഹങ്ങൾ സംസ്കരിക്കുന്ന- ഒരു രീതിയാണിത്. അറബി ഭാഷയിൽ നിന്നും മലയാളത്തിലേക്ക് കുടിയേറിയ ഒരു വാക്കാണ്‌ ഖബ്ർ. കബർ എന്നും ഉച്ചാരണഭേദമുണ്ട്. ഖബറടക്കം എന്ന വാക്ക് മലയാളത്തിൽ ഇത്തരം ശവസംസ്കാരത്തെക്കുറിക്കാൻ മുസ്‌ലിംകളും ക്രിസ്ത്യാനികളും ഉപയോഗിച്ച് വരുന്നു.

വർഗ്ഗം: ഇസ്ലാമികം
ബാബു ഇസ്മയിൽ സേട്ടു

ചെമ്മീൻ എന്ന ചലച്ചിത്രത്തിന്റെ നിർമ്മാതാവെന്ന നിലയിൽ ശ്രദ്ധേയനായ ചലച്ചിത്രകാരനായിരുന്നു **കൺമണി ബാബു** എന്ന **ബാബു ഇസ്മയിൽ സേട്ടു**.

1946ൽ മട്ടാഞ്ചേരിയിൽ ജനിച്ചു. സാമ്പത്തികമായി വളരെ മെച്ചപ്പെട്ട കുടുംബത്തിലായിരുന്നു ജനനം. ഇസ്മയിൽ സേട്ട് എന്നാണ് ശരിക്കുള്ള പേര്. ചെമ്മീനിന്റെ നിർമ്മാതാവ് എന്ന നിലയിൽ ഇരുപതാം വയസ്സിൽ രാഷ്ട്രപതിയുടെ സ്വർണ്ണമെഡൽ ലഭിച്ചു.  സൂപ്പർഹിറ്റാകുകയും അംഗീകാരങ്ങൾ വാരിക്കൂട്ടുകയും ചെയ്ത ചെമ്മീനിനുശേഷം *[[ഏഴു രാത്രികൾ]]* എന്നൊരു ചിത്രംകൂടി ബാബു നിർമ്മിച്ചു. സജീവ സിനിമാരംഗത്തുനിന്ന് വിട്ടശേഷം എറണാകുളത്തെ എം.ജി. റോഡിലുള്ള കവിതാ തിയറ്ററിന്റെ നടത്തിപ്പിലാണ് അദ്ദേഹം ശ്രദ്ധിച്ചത്. 2005  നവംബർ  25-ം തിയതി 62-ം വയസ്സിൽ അദ്ദേഹം അന്തരിച്ചു.

## അവലംബം
വർഗ്ഗം:1946-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 25-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
ഗ്യാസ് ഫ്യൂസ്

പാചക വാതകത്തിന്റെ ചോർ‌ച്ച കണ്ടു പിടിക്കാനും,സുരക്ഷ ഉറപ്പാക്കാനും കഴിയുന്ന ഉപകരണമാണു **ഗ്യാസ് ഫ്യുസ്.**

## പ്രധാന ഭാഗങ്ങൾ
* ഗ്യാസ് സിലിണ്ടറിൽ പിടിപ്പിക്കാനുള്ള ഭാഗം.
* പാചക വാതകത്തിന്റെ അളവ് അറിയാനുള്ള ഗേജ്.
* സാധാരണ റെഗുലേറ്റർ പിടിപ്പിക്കാനുള്ള ഭാഗം.

## ഉപയോഗിക്കാവുന്ന ഗ്യാസ് സിലിണ്ടറുകൾ
* ഇന്ത്യൻ ഗ്യാസ്.
* ഭാരത് ഗ്യാസ്.
* എച്ച്.പി.ഗ്യാസ്.

## സുരക്ഷ ഉറപ്പാക്കുന്നതെങ്ങിനെ
* ഗ്യാസ് ഫ്യുസ് സിലിണ്ടറിന്റെ മുകൾഭാഗം മുതൽ ഗ്യാസ് സ്റ്റവിന്റെ വാൾ‌വ്‌ വരെയുണ്ടാകുന്ന ചെറിയ തലത്തിലുള്ള ചോർ‌ച്ച മുൻ‌കൂട്ടി അറിയാൻ കഴിയുന്നു.
* വൻ വിപത്തുകൾക്കു വഴിവെക്കുന്ന വൻ ചോർ‌ച്ച(റ്റ്യുബ് ഊരിപ്പോകുക/പൈപ്പ് മുറിഞ്ഞു രണ്ടാകുക)ഉണ്ടാകുന്ന സമയത്ത് തന്നെ സ്വയം ഗ്യാസ് ഓഫാക്കി സുരക്ഷ ഉറപ്പാക്കുന്നു.

## ഉപയോഗിക്കേണ്ട വിധം

* ഗ്യാസ് ഫ്യുസിന്റെ ഗേജ് ഭാഗം മുകളിൽ വരത്തക്ക വണ്ണം പിടിച്ചു സാധാരണ റെഗുലേറ്റർ പിടിപ്പിക്കുന്നതുപോലെ സിലിണ്ടറിൽ പിടിപ്പിക്കുക.
* വശത്ത് റെഗുലേറ്ററും പിടിപ്പിക്കുക
* ഇനി വാൾ‌വുകൾ ഓൺ ചെയ്തു ഗേജിൽ രണ്ടുതവണ മൃദുവായി അമർത്തി ഉപയോഗക്ഷമമാക്കാം.

## അവലംബം
കിബിബൈറ്റ്

ഡിജിറ്റൽ രൂപത്തിലുള്ള വിവരങ്ങളുടെയും, ഡാറ്റയുടേയും മറ്റും അളവാണ് **കിബിബൈറ്റ്** (kibibyte). ആയിരത്തി ഇരുപത്തിനാലു ബൈറ്റുകൾ കൂടുന്നതാണ് ഒരു കിബിബൈറ്റ്. കിലോ ബൈനറി ബൈറ്റ് (kilobinary byte) എന്നതിന്റെ ചുരുക്കമാണ് കിബിബൈറ്റ്, ഇന്റർനാഷണൽ ഇലക്‌ട്രോ ടെക്നിക്കൽ കമ്മീഷൻ (International Electrotechnical Commission) 2000ത്തിൽ കൊണ്ടുവന്നതാണ് ഇത് .  കിബിബൈറ്റ് അളവ് സൂചിപ്പിക്കാൻ സാധാരണയായി KiB എന്ന ചിഹ്നമാണ് ഉപയോഗിക്കുന്നത്.

**1 കിബിബൈറ്റ് = 2^10 ബൈറ്റ് = 1,024 ബൈറ്റ്**

കമ്പ്യൂട്ടർ ശാസ്ത്രവുമായി ബന്ധപ്പെട്ട മേഖലകളിൽ കിലോബൈറ്റ് എന്നാൽ 1024 ബൈറ്റുകൾ എന്ന് കണക്കാക്കപ്പെട്ടിരുന്നു എന്നാൽ അന്താരാഷ്‌ട്ര ഏകക വ്യവസ്ഥയനുസരിച്ച് കിലോ എന്നു പറയുമ്പോൾ 1000 എന്നാണർഥമാക്കുക, ഈയൊരു പിഴവും ആശയക്കുഴപ്പവും ഇല്ലാതാക്കുവാനും, ബൈനറി ഗുണിതങ്ങൾക്ക് ഒരു ഏകീകൃത അളവ് സമ്പ്രദായവും നൽകാൻ വേണ്ടിയാണ് ഇങ്ങനൊരു അളവ് രീതി.

## അവലംബം
സിന്ധു ജോയ്

എസ്.എഫ്.ഐ മുൻ സംസ്ഥാന പ്രസിഡണ്ടും സി.പി.ഐ.(എം) തിരുവനന്തപുരം  ജില്ലാ കമ്മിറ്റി അംഗവുമായിരുന്നു **ഡോ.സിന്ധു ജോയ്**. 2006 ലെ നിയമസഭാ തിരഞ്ഞെടുപ്പിൽ പുതുപ്പള്ളിയിൽ ഉമ്മൻ ചാണ്ടിയ്‌ക്കെതിരെ മൽസരിച്ചു പരായജയപ്പെട്ടിരുന്നു. പിന്നീട് എറണാകുളം ലോക്സഭാ തിരഞ്ഞെടുപ്പിൽ കെ വി തോമസിനെതിരെ മത്സരിച്ചും പരാജയപ്പെട്ടു. വിദ്യാർത്ഥി രാക്ഷ്ട്രീയത്തിൽ സജീവമായിരുന്നു. നിരവധി സമരങ്ങളിൽ പങ്കെടുത്ത് മർദ്ദനവും ജയിൽ വാസവും അനുഭവിച്ചിട്ടുണ്ട്.

## രാഷ്ട്രീയ പശ്ചാത്തലം
* പ്രസിഡണ്ട്, എസ്.എഫ്.ഐ - മഹാരാജാസ് കോളേജ് യൂണിറ്റ് കമ്മിറ്റി 
* പ്രസിഡണ്ട്, എസ്.എഫ്.ഐ ഏരിയ കമ്മിറ്റി, എറണാകുളം
* അംഗം, എസ്.എഫ്.ഐ ജില്ല കമ്മിറ്റി, എറണാകുളം
* അംഗം, എസ്.എഫ്.ഐ ജില്ല സെക്രട്ടേറിയറ്റ് ,എറണാകുളം
* വൈസ് പ്രസിഡണ്ട്, എസ്.എഫ്.ഐ ജില്ല കമ്മിറ്റി, തിരുവനന്തപുരം
* സെനേറ്റ് മെംബർ, കേരള സർവ്വകലാശാല  
* സെനേറ്റ് മെംബർ, മഹാത്മാഗാന്ധി സർവ്വകലാശാല
* ചെയർ പേഴ്സൺ, മഹാത്മാഗാന്ധി സർവ്വകലാശാല യൂണിയൻ
* പ്രസിഡണ്ട്, എസ്.എഫ്.ഐ സംസ്ഥാന കമ്മിറ്റി

## തിരഞ്ഞെടുപ്പുകൾ

* ല

## പുറത്തേയ്ക്കുള്ള കണ്ണികൾ
* ട്വിറ്റെർ വിലാസം 
* ബ്ലോഗ്‌ വിലാസം
## അവലംബം

വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ

വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ
വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.പി.ഐ.എം. വനിതാ നേതാക്കൾ
വടുതല (ആലപ്പുഴ ജില്ല)

ആലപ്പുഴ ജില്ലയിലെ വടക്കെയറ്റത്ത് സ്ഥിതിചെയ്യുന്ന ഗ്രാമമാണ്‌ **വടുതല**. അരൂക്കുറ്റി പഞ്ചായത്തിൽ ഉൾപ്പെട്ട ഈ പ്രദേശം പഴയകാല കൊച്ചിരാജ്യത്തിന്റെ അതിർത്തിയായിരുന്നു. ആലപ്പുഴ നഗരത്തിൽ നിന്നും ഏകദേശം 25 കിലോമീറ്റർ അകലെയുള്ള ഈ സ്ഥലത്തിന്റെ കിഴക്ക് ഭാഗത്തായി വേമ്പനാട്ട് കായലും പടിഞ്ഞാറുഭാഗത്ത് കൈതപ്പുഴക്കായലും സ്ഥിതി ചെയ്യുന്നു. വടക്കെ അതിർത്തിയിൽ ഈ രണ്ടു കായലുകളും സംഗമിക്കുന്നു. തെക്ക് ഭാഗത്ത് പാണാവള്ളി പഞ്ചായത്തും സ്ഥിതിചെയ്യുന്നു.

## പുറത്തേക്കുള്ള കണ്ണികൾ
തെരുവത്ത് രാമൻ

പ്രമുഖ പത്രപ്രവർത്തകനും,എഴുത്തുകാരനും, സാമുഹ്യ-സാംസ്കാരിക പ്രവർത്തകനുമായിരുന്നു **തെരുവത്ത് രാമൻ**. മലയാള മാധ്യമരംഗത്ത് സായാഹ്ന ദിനപത്ര പ്രസ്ഥാനത്തിന്‌ തുടക്കം കുറിച്ചത് ഇദ്ദേഹമാണെന്ന് വിലയിരുത്തപ്പെടുന്നു. 2009 ഒക്ടോബർ 18 ന്‌ കോഴിക്കോട് സ്വകാര്യ ആശുപത്രിയിൽ നിര്യാതനായി.

## ജീവിതരേഖ
നെടിയിരുപ്പ് സ്വദേശിയായ രാമൻ തന്റെ പ്രവർത്തന തട്ടകം തിരഞ്ഞെടുത്തത് കോഴിക്കോട്ടായിരുന്നു. കേരളത്തിലെ ആദ്യത്തെ സായാഹ്നപത്രമായ 'പ്രദീപം' സായാഹ്നപത്രത്തിന്റെ സ്ഥാപകപത്രാധിപരായിരുന്നു തെരുവത്ത് രാമൻ. സാഹിത്യകാഹളം മാസികയുടെ പത്രാധിപരായിട്ടാണ്‌ തുടക്കം. പിന്നീട് കാഹളം വാരികയുടേ പത്രാധിപരായി. സ്വാതന്ത്ര്യസമരകാലത്ത് കാഹളത്തിലെഴുതിയ ഒരു മുഖപ്രസംഗത്തിന്റെ പേരിൽ  ആറുമാസം തടവു ശിക്ഷയനുഭവിക്കുകയും അദ്ദേഹത്തിന്റെ പത്രം കണ്ടുകെട്ടുപ്പെടുകയും ചെയ്തു. പിന്നീട് 'ഭാരതി' എന്ന ആഴ്ചപ്പതിപ്പിന്റെ പത്രാധിപരായി. അതിൽ പിന്നെയാണ്‌ 'പ്രദീപം' എന്ന സായാഹ്നപത്രം തുടങ്ങുന്നത്. മുപ്പതുവർഷത്തിലേറെ അതിന്റെ പത്രാധിപരായി ജോലിചെയ്തു. കവി, സംഘാടകൻ, യുക്തിവാദി എന്നീ രംഗങ്ങളിലും സജീവമായിരുന്നു തെരുവത്ത് രാമൻ.

## കുടുംബം
ശിവശങ്കരി ആണ് ഭാര്യ. മക്കൾ: ഷീല, സോനില. മരുമക്കൾ: സുരേഷ് ,വിനോദ്ബാബു 
 
## ഔദ്യോഗികരംഗത്ത്
*പ്രസ്സ് അക്കാദമി സ്ഥാപക കമ്മിറ്റി അംഗം
*കേരള സാഹിത്യ അക്കാദമി നിർവാഹക സമിതി അംഗം
*മനുഷ്യാവകാശ ഫോറം നിർവാഹക സമിതി അംഗം
*ട്രഷറർ, എൻ.വി. കൃഷ്ണവാര്യർ ട്രസ്റ്റ്
*പ്രസ് അഡ്വൈസറി കമ്മിറ്റി അംഗം
*സീനിയർ സിറ്റീസൺ സ്ഥാപക പ്രസിഡന്റ് 
*ഇന്റർനാഷണൽ പ്രസ് ഇൻസ്റ്റിറ്റിയൂട്ട് അംഗം
*ഓൾ ഇന്ത്യാ ന്യൂസ് പേപ്പർ എഡിറ്റേഴ്‌സ് കോൺഫറൻസ് സ്റ്റാൻഡിങ് കമ്മിറ്റി അംഗം

## ആദരങ്ങൾ,അംഗീകാരങ്ങൾ
*കേസരി പുരസ്കാരം
*കൊറിയൻ പ്രസ് സെന്ററിന്റെ വിശിഷ്ടാംഗത്വം (1970)
*ജെയന്റ്‌സ് ഔട്ട്സ്റ്റാൻഡിങ് പേഴ്‌സണാലിറ്റി അവാർഡ്

## കൃതികൾ
*ഓർമകളുടെ നിറങ്ങൾ (ആത്മകഥാംശമുള്ളത്)
*സുപ്രഭാതം 
*നെടുവീർപ്പ്,
*ജയ്ഹിന്ദ്, 
*ബുദ്ധചരിതം, 
*നേതാജി, 
*ജയപ്രകാശ്

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2009-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 18-ന് മരിച്ചവർ

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാളം എഴുത്തുകാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളം പത്രപ്രവർത്തകർ
വി.എം. കുട്ടി

മാപ്പിളപ്പാട്ട് ഗായകൻ എന്ന നിലയിൽ കേരളത്തിലെ പഴയതും പുതിയതുമായ തലമുറകൾക്ക് ഒരുപോലെ സുപരിചിതനായ വ്യക്തിയാണ്‌ **വി.എം. കുട്ടി** എന്ന **വടക്കുങ്ങര മുഹമ്മദ് കുട്ടി**.(മരണം: 2021 ഒക്ടോബർ 13)

## ജീവിതരേഖ
ഉണ്ണീൻ മുസ്ല്യാരുടേയും ഇത്താച്ചുക്കുട്ടിയുടേയും മകനായി കൊണ്ടോട്ടിക്കു സമീപമുള്ള പുളിക്കലിൽ 1935 ൽ ജനനം. മെട്രിക്കുലേഷനും ടി.ടി.സിയും പാസായതിന്‌ ശേഷം 1957 ൽ കൊളത്തൂരിലെ എ.എം.എൽ.പി സ്കൂളിൽ പ്രധാനദ്ധ്യാപകനായി ചേർന്നു. 1985 ൽ അദ്ധ്യാപനരംഗത്തു നിന്ന് വിരമിച്ചു. ചെറുപ്പത്തിലേ ചിത്രരചന, അഭിനയം,ഗാനാലാപനം എന്നിവയിൽ തത്പരനായിരുന്നു വി.എം. കുട്ടി. പാണ്ടികശാല ഒറ്റപ്പിലാക്കൽ ഫാത്തിമ്മക്കുട്ടി എന്ന വനിതയിൽ നിന്നാണ്‌ താൻ മാപ്പിളപ്പാട്ടിനെ പരിചയപ്പെടുന്നത് എന്ന് കുട്ടി ഓർക്കുന്നു. 1954 ൽ കോഴിക്കോട് ആകാശവാണിയിൽ മാപ്പിളപ്പാട്ട് അവതരിപ്പിച്ചുകൊണ്ടാണ്‌ ഈ രംഗത്തേക്കുള്ള കുട്ടിയുടെ ചുവടുവെപ്പ്. പിന്നീട് മാപ്പിളപ്പാട്ട് ഗായകനെന്ന നിലയിൽ പ്രസിദ്ധനായി. 1957 മുതൽ സ്വന്തമായി ഗായകസംഘമുള്ള വി.എം.കുട്ടി ഇന്ത്യയിലെ വിവിധ നഗരങ്ങളിലും ഗൾഫ് രാജ്യങ്ങളിലും നിരവധി ഗാനമേളകൾ അവതരിപ്പിക്കുകയുണ്ടായിട്ടുണ്ട്. ചലച്ചിത്രം, കാസറ്റുകൾ, എന്നിവക്ക് വേണ്ടി  ധാരാളം ഗാനങ്ങൾ പാടിയിട്ടുണ്ട് അദ്ദേഹം. ഓണപ്പാട്ട്, കുമ്മിപ്പാട്ട്, കുറത്തിപ്പാട്ട് എന്നീ നാടൻ ഗാനശാഖയിലും വി.എം.കുട്ടിക്ക് നല്ല പാണ്ഡിത്യമുണ്ട്.

*[[മൈലാഞ്ചി (മലയാള ചലച്ചിത്രം)|മൈലാഞ്ചി]], [[പതിനാലാം രാവ്|പതിനാലാം രാവ്]], ഉല്പത്തി, സമ്മാനം, [[മാന്യമഹാജനങ്ങളേ|മാന്യമഹാ ജനങ്ങളേ]], സമ്മേളനം, [[1921 (മലയാളചലച്ചിത്രം)|1921]], [[മാർക്ക് ആന്റണി (ചലച്ചിത്രം)|മാർക്ക് ആന്റണി]]* എന്നീ ചിത്രങ്ങളിൽ പിന്നണിപാടിയിട്ടുണ്ട് വി.എം.കുട്ടി. കേരള സംസ്ഥാന ചലച്ചിത്ര അക്കാദമിയുടെ ജനറൽ കൗൺസിൽ അംഗമായിരുന്നു. കുട്ടി 2021 ഒക്ടോബർ 13-ന് രാവിലെ മരണപ്പെട്ടു.

## പുരസ്കാരങ്ങൾ
*കേരള സംഗീത നാടക അക്കാദമി പുര‍സ്കാരം
*ഇൻസ്റ്റിറ്റ്യൂട്ട് ഓഫ് മാപ്പിള സ്റ്റഡീസ്  പുര‍സ്കാരം

## കൃതികൾ
*മാപ്പിളപ്പാട്ടിന്റെ ലോകം (എം.എൻ. കാരശ്ശേരിയുമായി ചേർന്ന് എഴുതിയത്) 
*വൈക്കം മുഹമ്മദ് ബഷീർ(മാലപ്പാട്ട്)
*കനിവും നിനവും

## അവലംബം

വർഗ്ഗം:1935-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മാപ്പിളപ്പാട്ട് ഗായകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ഒക്ടോബർ 13-ന് മരിച്ചവർ
പകോഡ

തെക്കേ ഏഷ്യയിൽ പ്രധാനമായും ഇന്ത്യ, പാകിസ്താൻ എന്നിവടങ്ങളിൽ കണ്ടുവരുന്ന വറുത്ത ഒരു പലഹാരമാണ് **പകോഡ**.   കോഴിയിറച്ചി, സവാള, ഉരുളക്കിഴങ്ങ്, കോളിഫ്ലവർ, പാലക്, മുളക്, പനീർ എന്നിവയിലേതെങ്കിലും കലക്കിയ കടലമാവിൽ മുക്കി പൊരിച്ചെടുത്താണ് പകോഡ ഉണ്ടാക്കുന്നത്.  വടക്കെ ഇന്ത്യയിൽ പനീർ കൊണ്ട് നിർമ്മിതമായ പനീർ പകോഡ വളരെ പ്രസിദ്ധമാണ്. കൂടാതെ സവാള കൊണ്ട് നിർമ്മിച്ച പ്യാജ് പകോഡയും, ഉരുളക്കിഴങ്ങ് കൊണ്ടുണ്ടാക്കിയ ആലൂ പകോഡയും പ്രസിദ്ധമാണ്. 

ഇത് ഒരു വൈകുന്നേര ലഘുഭക്ഷണമായാണ് സാധാരണ കഴിക്കുന്നത്. തെക്കേ ഇന്ത്യയിൽ ഇത് ബജ്ജി എന്ന പേരിലും അറിയപ്പെടുന്നു. ബജ്ജി പ്രധാനമായും സവാള ഉപയോഗിച്ചാണ് ഉണ്ടാക്കുന്നത്. ഏത്തക്കായ, മുട്ട, മുളക് എന്നിവയുപയോഗിച്ചും ബജ്ജിയുണ്ടാക്കാറുണ്ട്.

## ചിത്രശാല

File:Rosted_cauliflower.JPG|കോളിഫ്ലവർ പകോഡ
File:Rosted_Onion_Pakoda.JPG|ഉള്ളി പകോഡ

## അവലംബം

വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:എണ്ണപ്പലഹാരങ്ങൾ
ഗുലാബ് ജാമുൻ

[thumb|[വരാണസി|വരാണസിയിൽ ഗുലാബ് ജാമുനുകൾ]]

ഇന്ത്യയിൽ പ്രത്യേകിച്ചും വടക്കേ ഇന്ത്യയിൽ പ്രസിദ്ധമായ ഒരു മധുരപലഹാരമാണ് **ഗുലാബ് ജാമുൻ** (, ). പാലുൽപ്പന്നങ്ങളെക്കൊണ്ടാണ് ഇത് പ്രധാനമായും ഉണ്ടാക്കുന്നത്. ഇതിൽ പ്രധാനമായും അടങ്ങിയിരിക്കുന്നത് പാൽ ക്രീമും, ഏലക്കായയും ധാന്യപ്പൊടിയുമാണ്. ഇത് ഉരുളപോലെ ഉണ്ടാക്കി പഞ്ചസാരലായനിയിൽ ചേർത്താണ് കഴിക്കുന്നത്. 
ഗുലാബ് ജാമുൻ എന്ന പദം ഇതിന് ലഭിച്ചത് പേർഷ്യൻ പദമായ റോസ് എന്നർഥം വരുന്ന ഗുലാബ് എന്ന പദത്തിൽ നിന്നും ഞാവൽ പഴത്തിന്റെ വടക്കേ ഇന്ത്യൻ നാമമായ ജാമുൻ എന്നീ പദങ്ങൾ ചേർന്നാണ്. ജാമുൻ ഫലത്തിന്റെ ആകൃതിയിലും വലിപ്പത്തിലുമാണ്  ഗുലാബ് ജാമുൻ തയ്യാറാക്കുന്നത്. 

## ഉപയോഗം

thumb|ഗുലാബ് ജാമുൻ

ഗുലാബ് ജാമുൻ പ്രധാനമായും ഒരു മധുരപലഹാരമായിട്ടാണ് കഴിക്കുന്നത്. ആഘോഷവേളയിലും, ചില പ്രധാന ഉത്സവങ്ങളായ ദീപാവലി, ഈദ് അൽഫിതർ എന്നീ അവസരങ്ങളിലും വിവാഹങ്ങളിലും ഈ മധുരപലഹാരം ധാരാളമായി ഉപയോഗിക്കപ്പെടുന്നു. 

## തരങ്ങൾ
ഗുലാബ് ജാമുന് അതിന്റെ ബ്രൌൺ നിറം ലഭിക്കുന്നത് ഇതിന്റെ പാൽക്രീമിലെ പഞ്ചസാരയുടെ സാന്നിദ്ധ്യം കൊണ്ടാണ്. ബ്രൌൺ നിറത്തിലല്ലാതെ ഗുലാബ് ജാമുൻ കടും ബ്രൌൺ, അഥവാ  ഏകദേശ കറുപ്പ് നിറത്തിലും ലഭിക്കുന്നു. ഇത് കാല ജാമുൻ, ബ്ലാക് ജാമുൻ എന്ന പേരുകളിൽ  അറിയപ്പെടുന്നു. 

## ചിത്രശാല

പ്രമാണം:Gulab Jamun - ഗുലാം ജാം.jpg|ഗുലാം ജാം


## കൂടുതൽ വായനക്ക്
;ഇംഗ്ലീഷ്
* *Ajanta: Regional Feasts of India* By Lachu Moorjani  ISBN 1-58685-777-0

## പുറത്തേക്കുള്ള കണ്ണികൾ

* Gulab Jamun-The most Popular Sweet in India 

വർഗ്ഗം:ഇന്ത്യൻ മധുരപലഹാരങ്ങൾ
ഹൈദരാബാദി ബിരിയാണി

അരി കൊണ്ട് ഉണ്ടാക്കിയ തെക്കെ ഇന്ത്യൻ ഭക്ഷണവിഭവമാണ് **ഹൈദരാബാദി ബിരിയാണി** . പ്രധാനമായും ബാസ്മതി അരി, ആട്ടിറച്ചി എന്നിവയാണ് ഇതിലെ ഘടകങ്ങൾ. ജനപ്രിയമായ ചില തരങ്ങളിൽ ആട്ടിറച്ചിക്ക് പകരം കോഴിയിറച്ചിയും, ബീഫും അടങ്ങിയതും പ്രസിദ്ധമാണ്. 
18 ആം നൂറ്റാണ്ടിലെ  ഹൈദരബാദ് സംസ്ഥാനത്തിന്റെ ഭരണാധികാരിയായിരുന്ന നിസാം അധികാരത്തിലിരുന്നപ്പോൾ മുഗൾ, തെലുങ്കാന വിഭവങ്ങളുടെ ഒരു മിശ്രിതരൂപമായിട്ടാണ് ഹൈദരാബാദി ബിരിയാണി ഉടലെടുത്തത്.
## ഘടകങ്ങൾ
ഇതിലെ പ്രധാന ഘടകങ്ങൾ ബാസ്മതി അരി, ഇറച്ചി, തൈര്, സവാള, സുഗന്ധവ്യഞ്ജനങ്ങൾ, നാരങ്ങ, കുങ്കുമം, മല്ലി എന്നിവയാണ്. ഇതിൽ ചേർക്കാൻ ഏറ്റവും നല്ലത് ആട്ടിറച്ചിയാണ്. പക്ഷേ, കോഴിയിറച്ചി, പോത്തിറച്ചി എന്നിവ ചേർത്തും ഹൈദരബാദി ബിരിയാണി തയ്യാറാക്കാറുണ്ട്. 
## തരങ്ങൾ
ഹൈദരാബാദി രണ്ടു തരത്തിൽ ലഭ്യമാണ്. കച്ചി ബിരിയാണി, പക്കി ബിരിയാണി എന്നിവ.
### കച്ചി ഘോസ്ട് ബിരിയാണി
കച്ചി ബിരിയാണിയിൽ ആട്ടിറച്ചി സുഗന്ധവ്യഞ്ജനങ്ങളിൽ  ചേർത്ത് ഒരു മുഴുവൻ രാത്രി വച്ചതിനു ശേഷം, പിന്നീട് വേവിക്കുന്നതിനു മുൻപ് കട്ടിതൈരിൽ മുക്കിയെടുത്തതിനുശേഷം ബാസ്മതി അരിയിൽ പല തലങ്ങളിൽ ഇട്ട് വേവിക്കുന്നു. ഇത് ഒരു അടച്ചുറപ്പിച്ച ഹണ്ടി എന്ന പാത്രത്തിൽ അടച്ച്  കനലിൽ വേവിച്ചെടുക്കുന്നു. ഈ പാത്രം മാവ് കൊണ്ട് നന്നായി അടച്ചതിനുശേഷം  പാത്രത്തിന്റെ മുകളിലും കനൽ ഇട്ട് വേവിക്കുന്നു. 
### പക്കി ബിരിയാണി
ഈ തരം ബിരിയാണിയിൽ ഇറച്ചി സുഗന്ധവ്യഞ്ജനങ്ങളുമായി കൂട്ടി വക്കുന്ന സമയം കുറവാണ്. അരിയിൽ വേവിക്കുന്നതിനു മുൻപ് ഇറച്ചി ആദ്യമേ വേവിച്ചെടുക്കുന്നു. ഇറച്ചി, അതിന്റെ മസാലയും സുഗന്ധവ്യഞ്ജനങ്ങളും ചേർത്ത് ഗ്രേവി രൂപത്തിൽ ആദ്യമേ വേവിച്ചതിനു ശേഷം പിന്നീട് അരിയിൽ തലങ്ങളായി ചേർത്ത് വേവിച്ചെടുക്കുന്നു. 

ഇത് കൂടാത് ഒരു വെജിറ്റേറിയൻ തരവും നിലവിലുണ്ട്. ഇതിൽ കാരറ്റ്, പയർ, കോളിഫ്ലവർ എന്നിവ ചേർത്താണ് ഉണ്ടാക്കുന്നത്. 
## കൂട്ടുവിഭവങ്ങൾ
ഹൈദരാബാദി ബിരിയാണിയുടെ കൂടെ സാധാരണ ദഹി ചട്ണി കൂട്ടുവിഭവമായി ഉപയോഗിക്കുന്നു. ഇത് തൈര്, സവാള എന്നിവ ചേർത്ത് ഉണ്ടാക്കുന്ന ഒരു മിശ്രിതമാണ്. 

## വീഡിയോ കണ്ണികൾ
* Video demonstration of Vegetable biryani
* Video demonstration of Hyderabadi Chicken biryani
* Video demonstration of Shrimp biryani
* Video demonstration of Hyderabadi mutton biryani

## ഇത് കൂടി കാണുക
* ബിരിയാണി
## അവലംബം

## കൂടുതൽ വായനക്ക്
;ഇംഗ്ലീഷ്
* *A Princely Legacy, Hyderabadi Cuisine* By Pratibha Karan ISBN 8172233183 ISBN 978-8172233181
* *Elegant East Indian and Hyderabadi Cuisine* By Asema Moosavi, Moosavi, Asema ISBN 0969952309

വർഗ്ഗം:ഭക്ഷണപദാർത്ഥങ്ങൾ
മഡ്ഗാവ് സ്ഫോടനം

ഗോവയിൽ മഡ്ഗാവിൽ ദീപാവലി ആഘോഷത്തിനിടെ പൊട്ടിക്കാനുള്ള ബോംബുമായി പോകവെ സ്ഫോടനമുണ്ടായി ഹിന്ദുത്വ സംഘടനയായ സനാതൻ സൻസ്ഥാന്റെ രണ്ട് പ്രവർത്തകർ കൊല്ലപെട്ട സംഭവമണ് മഡ്ഗവ് സ്ഫോടനം.
സംഭവത്തിൽ നെസായിലെ സംഘടനയുടെ ഓഫീസിൽ ഭീകരവിരുദ്ധ സ്ക്വാഡ് റെയ്ഡ് നടത്തി. മലേഗാവ് സ്ഫോടനക്കേസ്സിലെ മുഖ്യപ്രതി എ.ടി. എസ് അഭിനവ് ഭാരത് നേതാവ് പ്രഗ്യ സിങ് ഠാക്കൂറുമയി ബന്ധമുള്ള സംഘടനയാണ് സനാതൻ സൻസ്ഥാൻ.
2008 ൽ മഹാരാഷ്ട്രയിൽ നടന്ന മലേഗാവ് അടക്കമുള്ള  സ്ഫോടനങ്ങളുമായി മഡ്ഗാവ് സംഭവത്തിൻ ബന്ധമുണ്ടോ എന്ന കാര്യം അനേഷിച്ചു വരികയാണ് എന്ന് ഭീകരവിരുദ്ധ സ്ക്വാഡ് അറിയിച്ചു. 
സ്ഫോടനവുമായി ബന്ധപെട്ട് പോലീസ് പിടികൂടിയ ഹിന്ദുത്വ സംഘടനാ നേതാക്കളെ ചോദ്യം ചെയ്യുന്നത് തുടരുകയാണ്. രാംനാത്തി ഗ്രാമത്തിലെ ആശ്രമത്തിലും പോലീസ് റെയ്ഡ് നടത്തി. ഉഗ്രശേഷിയുള്ള സ്ഫോടകവസ്തുകളാണ് ബോംബ് നിർമ്മാണത്തിനുപയോഗിച്ചതെന്ന് പോലീസ് സ്ഥിതീകരിച്ചിട്ടൂണ്ട്. സ്ഫോടനത്തിൽ ഉപയോഗിക്കാൻ കൊണ്ട് പോകുന്ന സ്കൂട്ടർ ദീപാവലിത്തലേന്നുള്ള നരകാസുരക്കോല മൽസരവേദിയുടെ ഏതാനും മീറ്റർ അകലെ വച്ച് പൊട്ടിത്തെറിക്കുകയായിരുന്നു. മഹാരാഷ്ട്രക്കാരനായ മെൽഗുണ്ടാ പാട്ടീൽ, യോഗേഷ് നായിക് എന്നിവരാൺ മരിച്ചത്. സനാതൻ സൻസ്ഥാന്റെ മറ്റൊരു പ്രവർത്തകനായ നിഷാദ് ബാക് ലേയുടെതായിരുന്നു സ്കൂട്ടർ.
സ്ഫോടനം നടന്ന വെള്ളിയാഴ്ച്ച മഡ്ഗാവിൽ നിന്നും 20 കിലോമീറ്റർ അകലെയുള്ള സാസ്കോല പ്രദേശത്തുനിന്ന് ബോംബ് അടക്കമുള്ള സ്ഫോടക വസ്തുക്കൾ കണ്ടെത്തി പോലീസ് നിർവീര്യമാക്കിയിരുന്നു.
ആഘോഷവേളയിൽ സ്ഫോടനം നടത്തി വർഗീയ കലാപം ആസൂത്രണം  ചെയ്യുകയായിരുന്നു ലക്ഷ്യമെന്നാണ് പോലീസ് സംശയിക്കുന്നത്.

## അവലംബം

വർഗ്ഗം:കാവി ഭീകരത
ചിക്കൻ ടിക്ക

തെക്കേ ഏഷ്യയിൽ പ്രധാനമായും ഇന്ത്യയിലെ ഒരു കോഴിയിറച്ചി കൊണ്ടുണ്ടാക്കുന്ന വിഭവമാണ് **ചിക്കൻ ടിക്ക**. പഞ്ചാബി ടിക്ക എന്ന പേരിലും ഇത് അറിയപ്പെടുന്നു.   , );  /murɣ ʈikkɑː/). 
എല്ലില്ലാത്ത കോഴിയിറച്ചി കഷണങ്ങൾ നല്ലപോലെ മസാലയിലും, കട്ടിതൈരിലും മുക്കിയെടുത്ത് കുറച്ചധികം നേരം മുക്കിവച്ചതിനുശേഷം ഒരു കമ്പിയിൽ കോർത്ത് തന്തൂർ അടുപ്പിൽ വേവിച്ചെടുത്താണ് ചിക്കൻ ടിക്ക നിർമ്മിക്കുന്നത്. 

ടിക്ക എന്ന വാക്കിന്റെ അർത്ഥം പഞ്ചാബി ഭാഷയിൽ “ചെറിയ കഷണങ്ങൾ“ എന്നാണ്. ചില സ്ഥലങ്ങളിൽ എല്ലോട് കൂടിയ ചിക്കൻ കഷണങ്ങൾ പൊരിച്ചെടുത്ത് ടിക്ക രൂപത്തിൽ ഭക്ഷിക്കാറുണ്ട്. ഇതിന്റെ കഷണങ്ങൾ വേവിച്ചെടുത്തതിനു ശേഷം നെയ് പുരട്ടിയതിനു ശേഷവും ഭക്ഷിക്കുന്ന രീതിയുണ്ട്. ഇതിന്റെ കൂടെ കഴിക്കുന്ന ഇതരവിഭവങ്ങൾ പച്ച നിറത്തിൽ മല്ലിയില കൊണ്ട് ഉണ്ടാക്കുന്ന ചട്ണി ആണ് . 
 
## അവലംബം

വർഗ്ഗം:ഭക്ഷണപദാർത്ഥങ്ങൾ
തന്തൂരി ചിക്കൻ

ചിക്കൻ തന്തൂർ അടുപ്പിൽ പൊരിച്ചെടുത്ത ഒരു ഇന്ത്യൻ ഭക്ഷണവിഭവമാണ് **തന്തുരി ചിക്കൻ**.

## തയ്യാറാക്കുന്ന വിധം
ചിക്കൻ കട്ടിതൈരിലും, തന്തൂരി മസാലയിലും നന്നായി കുഴച്ചെടുത്ത് കുറച്ചു നേരം അതിൽ പിടിക്കുന്ന സമയം വക്കുക. തന്തൂരി മസാലയിൽ സാധാരണ രീതിയിൽ കുരുമുളക്,  മുളക് പൊടി എന്നിവചേർത്ത ഒരു മിശ്രിതമാണ്. സാധാരണ നല്ല നിറം കിട്ടുന്നതിനു വേണ്ടി കാശ്മീരി മുളക് പൊടി ഉപയോഗിക്കുന്നു. കൂടാതെ മഞ്ഞൾപൊടിയും ഉപയോഗിക്കുന്നു. ഈ മസാല നന്നായി പിടിച്ച ചിക്കൻ തന്തുർ അടുപ്പിൽ നന്നായി പൊരിച്ചെടുക്കുന്നു. ചിക്കൻ വലിയ കഷണങ്ങളായിട്ടാണ് ഇതിൽ ഉപയോഗിക്കുന്നത്. 

## ചരിത്രം

ഇതിന്റെ ഉത്ഭവം ഇന്ത്യയുടെ വിഭജനത്തിനു മുൻപുള്ള പാകിസ്താനിലെ പെഷാവാർ എന്ന സ്ഥലത്ത് നിന്നാണ്. ഇവിടെ പ്രസിദ്ധമായ **മൊതി മഹൽ**  എന്ന റെസ്റ്റോറന്റ് നടത്തിയിരുന്ന കുന്ദൻ ലാൽ ഗുജറാൾ എന്നയാൾ തന്റെ സുഹൃത്തുക്കളുടെ അഭിപ്രായമനുസരിച്ച് തന്തൂർ അടുപ്പിൽ ചിക്കൻ പാകം ചെയ്യാൻ തൂടങ്ങി. അന്നു വരെ തന്തൂർ അടുപ്പുകൾ റൊട്ടി, നാൻ എന്നിവ പാകം ചെയ്യാനാണ് ഉപയോഗിച്ചിരുന്നത്. ചിക്കൻ ഇതിൽ പാകം ചെയ്യാൻ തുടങ്ങിയപ്പോൾ പുറമേ നിന്ന് നന്നായി പൊരിഞ്ഞതും അകത്ത് മാംസളമായ ചിക്കൻ ഉണ്ടാക്കാൻ കഴിഞ്ഞു. 

thumb|upright|Tandoori Chicken, Berkley, Michigan, USA

പിന്നീട് 1947 ൽ  ഇന്ത്യയുടെ വിഭജനത്തിനു ശേഷം പഞ്ചാബ് വിഭജിക്കപ്പെടുകയും ഗുജറാൾ ഡെൽഹിയിലേക്ക് നീങ്ങുകയും ചെയ്തു. ഡെൽഹിയിലെ ദരിയാഗഞ്ച് എന്ന സ്ഥലത്ത് അദ്ദേഹം ഒരു റെസ്റ്റോറന്റ് തുടങ്ങുകയും ചെയ്തു. ഇന്ത്യയുടെ ആദ്യത്തെ പ്രധാനമന്ത്രിയായിരുന്ന ജവഹർലാൽ നെഹൃവിന് വളരെ ഇഷ്ടപ്പെട്ട ഒരു വിഭവമായി മാറിയ തന്തൂരി ചിക്കൻ പിന്നീട് അന്ന് ഔദ്യോഗിക പാർട്ടികളിൽ ഇതൊരു പ്രധാന വിഭവമാകാൻ കാരണമായി. 
ഇതിന്റെ പ്രസിദ്ധി പിന്നീട് ഇതിനനുബന്ധിച്ച വിഭവങ്ങളായ ചിക്കൻ ടിക്ക, ചിക്കൻ ടിക്ക മസാല  എന്നിവയുറ്റെ ഉത്ഭവത്തിനും കാരണമായി. 

## മേഖലകൾ
ഇന്ത്യക്ക് പുറമേ തെക്കേ ഏഷ്യയുടെ പല ഭാഗങ്ങളിലും ഈ വിഭവം ഒരു തുടക്ക വിഭവമായി അത്താഴങ്ങളിൽ ഉപയോഗിക്കാറുണ്ട്. 

## അവലംബം

## പുറത്തേക്കുള്ള കണ്ണികൾ

* Building a Tandoor 
* Tandoori chicken recipe 

വർഗ്ഗം:ഭക്ഷണപദാർത്ഥങ്ങൾ
പഴശ്ശിരാജ (വിവക്ഷകൾ)

**പഴശ്ശിരാജ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.

*പഴശ്ശിരാജ - കേരളവർമ്മ പഴശ്ശിരാജാ തമ്പുരാൻ
*പഴശ്ശിരാജാ (1964-ലെ ചലച്ചിത്രം) - 1964-ൽ പുറത്തിറങ്ങിയ ഒരു മലയാള ചലച്ചിത്രം.
*കേരള വർമ്മ പഴശ്ശിരാജ (മലയാള ചലച്ചിത്രം) - 2009-ൽ പുറത്തിറങ്ങിയ ഒരു മലയാള ചലച്ചിത്രം.
കാകസന്ദേശം

മേഘദൂതത്തെ അനുകരിച്ച് ദേവദാസികളെയും ഗണികകളെയും നായികമാരാക്കി എഴുതപ്പെട്ട നിരവധി നിർജ്ജീവങ്ങളായ സന്ദേശകാവ്യങ്ങളെ ആക്ഷേപിച്ചു നിർമ്മിച്ചതായിക്കരുതാവുന്ന ഒരു ഹാസ്യാനുകരണമാണ്‌ **കാകസന്ദേശം**. ലീലാതിലകത്തിൽ ഉദ്ധരിച്ച ഒരു ശ്ലോകത്തിൽനിന്ന് പ്രസ്തുതകൃതിയുടെ സാന്നിധ്യം ഊഹിച്ചെടുക്കുകയാണ്‌ സാഹിത്യചരിത്രകാരന്മാർ. സന്ദേശഹരൻ ഒരു കാക്കയായതിനാൽ കാകസന്ദേശം എന്ന പേരിൽ അറിയപ്പെടുന്നു. ലീലാതിലകത്തിൽ ഉദ്ധരിച്ച ശ്ലോകം ഇതാണ്‌:

ലീലാതിലകത്തിൽ ഉദ്ധരിച്ചിട്ടുള്ള 

എന്ന ശ്ലോകാർദ്ധവും പ്രസ്തുതകൃതിയിലുള്ളതാണെന്ന് ഊഹിക്കുന്നു.

**പോക്കാംചക്രേ**, **ഊണുറക്കൗ**, **കേഴന്തി**,  തുടങ്ങി മലയാളപദങ്ങളോട് സംസ്കൃതവിഭക്തിപ്രത്യയങ്ങൾ ചേർത്ത രൂപങ്ങൾ ഇതിൽ പ്രയോഗിച്ചിട്ടുണ്ട്.
ബട്ടർ ചിക്കൻ

ഇന്ത്യയിലും പുറത്തും വളരെ പ്രസിദ്ധമായ ഒരു ഇന്ത്യൻ വിഭവമാണ് **ബട്ടർ ചിക്കൻ**. **മുർഗ് മഖനി** എന്ന പേരിലും ഇത് അറിയപ്പെടുന്നു.
## ഉറവിടം
ഇതിന്റെ ഉറവിടം മുഗൾ സമയത്ത് ഡെൽഹിയിൽ നിന്നാണെന്ന് കരുതപ്പെടുന്നു.  ഡിസ്കവറി ചാനൽ സം‌പ്രേഷണം ചെയ്ത ഒരു ഡോക്യുമെന്ററി പ്രകാരം ഇതിന്റെ ഉറവിടം ഡെൽഹിയിലെ ദരിയാഗഞ്ച് എന്ന സ്ഥലത്തുണ്ടായിരുന്ന *മോതി മഹൽ* എന്ന റെസ്റ്റോറന്റിന്റെ ഒരു പാചകക്കാരനാണ് ഇതിന്റെ പിന്നിലെന്ന് പറയുന്നു. ഇതിന്റെ പൊതുവായ സ്വാദ് പ്രസിദ്ധമാണെങ്കിലും പല റെസ്റ്റോറന്റിലും ഇതിന്റെ സ്വാദ് പലതരത്തിൽ ആകാറുണ്ട്. ബട്ടർ ചിക്കൻ സാധാരണ നാൻ, റൊട്ടി, പൊറോട്ട എന്നിവയുടെ കൂടെയാണ് കഴിക്കുന്നത്. 

    
## തയ്യാറാക്കുന്ന വിധം
തയ്യാറാക്കിയ ചിക്കൻ നല്ല കട്ടിതൈരിലും, മസാലയിലും കുഴച്ച് രാത്രിമുഴുവൻ വക്കുന്നു. ഇതിന്റെ മസാലയിൽ സാ‍ധാരണ അടങ്ങിയിരിക്കുന്നത് ഗരം മസാല, ഇഞ്ചി, വേളുത്തുള്ളി പേസ്റ്റ്, നാരങ്ങ, കുരുമുളക്, മഞ്ഞൾ, ജീരകം, മല്ലി , മുളക് പൊടി എന്നിവ അടങ്ങിയതാണ്. ഇതിനു ശേഷം ഈ കുഴച്ച് വച്ച ചിക്കൻ നന്നായി ഒരു പാൻ പാത്രത്തിൽ പൊരിച്ചെടുക്കുന്നു. 

ഇതിനു ശേഷം ഇതിൽ ചേർക്കുന്ന മിശ്രിതമായ മഖനി തയ്യാറാക്കുന്നു. ഇതിനു വേണ്ടി, ബട്ടർ ഉരുക്കു തക്കാളി സോസിൽ ചൂടാക്കി എടുക്കുന്നു. ഇതിൽ പല തരം മസാലകൾ ചേർക്കുന്നു. സാധാരണ രീതിയിൽ മസാലയിൽ ഗ്രാമ്പു, കറുവപട്ട, മല്ലി, കുരുമുളക്, ഉലുവ എന്നിവ അടങ്ങിയിരിക്കും. ഇത് കൂടാതെ പാൽ ക്രീമും ഇതിൽ ചേർക്കുന്നു. ഇത് ഗ്രേവി ചേർത്ത് നല്ല കട്ടിയായി എടുക്കുന്നു. 

സോസ് തയ്യാറാക്കിയതിനു ശേഷം നേരത്തേ തയ്യാറാക്കിയ ചിക്കൻ ഇതിൽ ചേർത്ത് ഗ്രേവിയും ചിക്കനും നന്നായി വേകുന്ന വരെ വക്കുന്നു. ഇതിനു ശേഷം പകർന്ന് ഉപയോഗിക്കുന്നു. മുകളിൽ ക്രീം , ചെറുതായി മുറിച്ച മുളകുകൾ എന്നിവ മുകളിൽ വിതറി വിളമ്പുന്നു. 

## അവലംബം

വിഭാഗം:ഭക്ഷണപദാർത്ഥങ്ങൾ
ചമ്പു

ഗദ്യവും പദ്യവും ചേർന്നുള്ള കാവ്യരൂപമാണ്  **ചമ്പു**. സംസ്കൃതത്തിൽ ആവിർഭവിച്ച് മലയാളത്തിലും മറ്റു പല ഭാഷകളിലും പ്രചാരം നേടിയ കാവ്യരൂപമാണിത് . ചമ്പുവിന് പ്രബന്ധം എന്ന സംജ്ഞയാണ് ആദ്യകാലത്ത് ഉപയോഗിച്ചിരുന്നത്. 'ഗദ്യ പദ്യാത്മകം കാവ്യം ചമ്പുരിത്യഭിധീയതേ' എന്നിപ്രകാരമാണ് കാവ്യാദർശം എന്ന  സംസ്കൃത അലങ്കാര ശാസ്ത്രഗ്രന്ഥത്തിൽ ദണ്ഡി നൽകുന്ന നിർവചനം. പൊതുവേ കഥാഭാഗം പദ്യത്തിലും വർണ്ണന ഗദ്യത്തിലുമായിരിക്കും. വൃത്തനിബദ്ധമായ ഗദ്യം ചമ്പുവിന്റെ പ്രത്യേകതയാണ്. എന്നാൽ  വൃത്തഗന്ധിയല്ല്ലാത്ത ഗദ്യവും ആധുനിക ചമ്പുക്കളിൽ പ്രയോഗിച്ച് കാണുന്നുണ്ട്.
## ആവിർഭാവം
11-ാം നൂറ്റാണ്ടിലാണ് സംസ്കൃതത്തിൽ ചമ്പുക്കളുടെ ആവിർഭാവം. കഥാഭാഗം ഗദ്യത്തിലും നീതിസാരങ്ങൾ പദ്യത്തിലും നിബന്ധിച്ചിരിക്കുന്ന പഞ്ചതന്ത്രത്തിൽ നിന്നായിരിക്കണം ചമ്പുക്കളുടെ ഉല്പത്തി എന്നു കരുതപ്പെടുന്നു.ത്രിവിക്രമഭട്ടന്റെ നളചമ്പുവാണ് ആദ്യമുണ്ടായ ചമ്പുകാവ്യം.ഭോജരാജാവിന്റെ രാമായണം ചമ്പുവാണ് മറ്റൊരു പ്രധാനകൃതി.

## പ്രത്യേകതകൾ
കാവ്യോദ്ദേശ്യത്തിലും ഉള്ളടക്കത്തിലും ഉന്നത നിലവാരം പുലർത്തുന്ന ഇവയ്ക്ക് മലയാള സാഹിത്യ ചരിത്രത്തിൽ സുപ്രധാനമായ സ്ഥാനമുണ്ട് . ചമ്പുക്കളുടെ ഗദ്യഭാഗങ്ങൾ വർണനാപരങ്ങളാണ്. താള നിബദ്ധവും അലങ്കാരമയവുമായ ഗദ്യശൈലിയാണ് ഇവയിൽ പ്രയോഗിച്ചിട്ടുള്ളത്. പാദങ്ങൾ തിരിച്ചിട്ടില്ലെങ്കിലും പദ്യമെന്നപോലെ ചൊല്ലാവുന്ന ഗദ്യമാണിത്. നിരണംകൃതികളിലെയും, തുള്ളൽകൃതികളിലെയും പദ്യത്തെ അനുസ്മരിപ്പിക്കുന്നതാണ് ഗദ്യത്തിന്റെ താളഘടന. സമകാലിക സാമൂഹ്യ ജീവിതത്തിന്റെ യഥാർത്ഥമായ ചിത്രം വരച്ചുകാട്ടുന്നവയാണ് ഈ ഗദ്യഭാഗങ്ങൾ പലതും.അക്കാലത്തെ വിവിധ ജനവിഭാഗങ്ങളുടെ സാമാന്യ ജീവിതരീതി നർമരസപ്രധാനമായി വിവരിക്കാൻ ഈ ഗദ്യഭാഗങ്ങൾ ഉപയോഗിച്ചിരുന്നു. പൗരാണിക കഥകളുടെ ആഖ്യാനത്തെ വർത്തമാനകാല കേരളീയ ജീവിതത്തിന്റെ ചിത്രീകരണവുമായി കൂട്ടിയിണക്കാൻ ഈ ഗദ്യഭാഗങ്ങളെ മണിപ്രവാള കവികൾ ഉപയോഗിച്ചു.പദങ്ങളുടെ അതിശയകരമായ പ്രവാഹം, ആശയങ്ങളുടെ നൂതനത്വം, രസകരങ്ങളായ മനോധർമം എന്നിവയാൽ അസുലഭമായ വിശിഷ്ട കവിതാരൂപമാണ് ചമ്പുക്കൾ.

## മലയാളത്തിൽ
12-ാം നൂറ്റാണ്ടിനു ശേഷമാണ് ഈ പ്രസ്ഥാനം സംസ്കൃതത്തിൽ നിന്നു  മലയാള ഭാഷയിലേക്കു കടന്നു വന്നത്. കേരളീയ സംസ്കൃത ചമ്പുക്കളിൽ ആദ്യത്തേതാണ് ദിവാകരൻ എഴുതിയ 'അമോഘ രാഘവം'. ചാക്യാർ കൂത്തിന്റെ ആവശ്യത്തിലേക്കാണ് ചമ്പൂപ്രബന്ധങ്ങൾ രചിച്ചു തുടങ്ങിയത്. പുരാണകഥകൾ ആസ്പദമാക്കിയുള്ള ചമ്പുക്കളാണ് കൂത്തിന് ഉപയോഗിച്ചിരുന്നത്.  ചാക്യാർ കൂത്തിന് പുറമേ  പാഠകം എന്ന ക്ഷേത്രകലയ്ക്കും ചമ്പുക്കൾ പ്രയോജനകരമായി. മലയാളത്തിലുണ്ടായ ആദ്യത്തെ ചമ്പൂകാവ്യമാണ് ദേവൻ ശ്രീകുമാരന്റെ 'ഉണ്ണിയച്ചീചരിതം'. സ്ത്രീ സൗന്ദര്യ പ്രശംസാരൂപത്തിലുള്ള ആദ്യകാല മണിപ്രവാള കൃതികളിൽ പ്രസിദ്ധങ്ങളായ മൂന്നെണ്ണം ചമ്പുക്കളായിരുന്നു: ഉണ്ണിയച്ചീചരിതം, ഉണ്ണിയാടീചരിതം, ഉണ്ണിച്ചിരുതേവീചരിതം. ഇവ മൂന്നും പ്രാചീനചമ്പുക്കളായി അറിയപ്പെടുന്നു.  13-ആം നൂറ്റാണ്ട് മുതൽ 16-ആം നൂറ്റാണ്ട് ഉൾപ്പെടെയുള്ള കാലം മലയാളത്തിലെ ചമ്പുക്കളുടെ ശുക്രദശയായി കരുതപ്പെടുന്നു. ഈ സാഹിത്യരൂപത്തിൽ 300 ലേറെ കൃതികളുണ്ട്‌ . പുനം നമ്പൂതിരിയുടേതെന്ന് കരുതപ്പെടുന്ന രാമായണം ചമ്പു, മഴമംഗലം നമ്പൂതിരിയുടെ നൈഷധംചമ്പു, ഭാരതം ചമ്പു, ക്ഷേത്രപ്രശസ്തികൾ അവതരിപ്പിക്കുന്ന ചെല്ലൂർ നാഥോദയം പ്ര സിദ്ധ ചമ്പുക്കൾ. 16-ആം നൂറ്റാണ്ടിനുശേഷം രചിക്കപ്പെട്ട ഈ ചമ്പുക്കൾ മധ്യകാലചമ്പുക്കൾ എന്നറിയപ്പെടുന്നു.

## ഇതും കൂടി കാണുക
* മണിപ്രവാളചമ്പുക്കൾ

## അവലംബം

വർഗ്ഗം:വ്യാകരണം
വിഭാഗം :സാഹിത്യം